Σάλος με τις δηλώσεις Αυλωνίτου: Αποδοκιμάζει ο ΣΥΡΙΖΑ - Πώς απαντά η ΝΔ - PeloponnisosNews Online\nΑρχική Eπικαιρότητα Σάλος με τις δηλώσεις Αυλωνίτου: Αποδοκιμάζει ο ΣΥΡΙΖΑ – Πώς απαντά η...\nΩστόσο, δεν περιορίστηκε μόνο εκεί. Στη συνέχεια και μετά από μια αντιπαράθεση που είχε με τον βουλευτή της ΝΔ, Γεράσιμο Γιακουμάτο, η κ. Αυλωνίτου είπε ότι ο κ. Μητσοτάκης λέει «π@π@ριές». Δείτε εδώ\nΗ Ράνια Σβίγκου, έγραψε χαρακτηριστικά στον λογαριασμό της στο twitter: «Ο ΣΥΡΙΖΑ αποδοκιμάζει τη\nσημερινή προσβλητική δήλωση της Ε. Αυλωνίτου για τον Κ. Μητσοτάκη. Τέτοιες αναφορές δεν πρέπει να έχουν καμία θέση στην πολιτική αντιπαράθεση».\nΠαράλληλα, σε ανακοίνωσή του το κόμμα, απαντά στις κατηγορίες της Νέας Δημοκρατίας περί «χυδαιότητας», τονίζοντας πως «ανακαλύπτει αρκετά καθυστερημένα τη “χυδαιότητα” με την οποία είναι ταυτισμένη ως κόμμα».\nΠροηγούμενο άρθροΕκατοντάδες πολίτες απολαμβάνουν δωρεάν εκγύμναση στο ΔΑΚ Κορίνθου (Βίντεο)\nΕπόμενο άρθροΕντυπωσιακό το “Παράξενο ζευγάρι” από την θεατρική ομάδα Αγίου Βασιλείου


ΠΑΣ Γιάννινα - Ξάνθη 0-0: Κακό θέαμα στους "Ζωσιμάδες" | Pagenews.gr\nΠΑΣ Γιάννινα – Ξάνθη 0-0: Κακό θέαμα στους «Ζωσιμάδες»\nPagenews Team 02.03.2019 | 22:33 ΧΡΟΝΟΣ ΑΝΑΓΝΩΣΗΣ 2 '\nPagenews.gr / Αθλητισμός / ΠΑΣ Γιάννινα – Ξάνθη 0-0: Κακό θέαμα στους «Ζωσιμάδες»\nΠΑΣ Γιάννινα - Ξάνθη 0-0: Χαμηλού επιπέδου ποδόσφαιρο, άντεξε με δέκα παίκτες ο ΠΑΣ Γιάννινα.\nΠΑΣ Γιάννινα – Ξάνθη 0-0: Στο 0-0 έμειναν ΠΑΣ Γιάννινα και Ξάνθη στους «Ζωσιμάδες». Το ματς διεξήχθη στο πλαίσιο της 23ης αγωνιστικής της Super League και οι γηπεδούχοι έπαιξαν από το 80’ με δέκα παίκτες λόγω αποβολής του Αλέξη Μιχαήλ.\nΟι γηπεδούχοι είχαν μια καλή στιγμή στο 20΄, όταν σε γύρισμα της μπάλας από δεξιά ο Μάνος βγήκε στο πρώτο δοκάρι και προσπάθησε να σκοράρει με προβολή, στέλνοντας την μπάλα άουτ. Παρότι, όμως, ο «Άγιαξ της Ηπείρου» ήταν ανώτερος, το σκορ παραλίγο να ανοίξουν οι Ακρίτες: σε ανάλογη φάση στην απέναντι εστία, στο 45ο λεπτό, πετάχτηκε ο Γέντρισεκ στο πρώτο δοκάρι και έστειλε τη μπάλα μόλις άουτ.\nΛίγα πράγματα από τις δύο ομάδες\nΠολλές μονομαχίες, ανύπαρκτο το θέαμα\nΠΑΣ Γιάννινα – Ξάνθη 0-0\nΚίτρινες κάρτες: Κάργας, Μιχαήλ Α., Κάστρο – Μπαξεβανίδης, Αλμέιδα\nΚόκκινες κάρτες: 80′ Μιχαήλ Α.\nΠΑΣ Γιάννινα: Μιχαήλ Ν., Σκόνδρας (69′ Τζήμοπουλος), Κάργας, Μιχαήλ Α., Μπουκουβάλας, Νικολιάς, Κάστρο, Γιάκος (63′ Πάντελιτς), Σεργκελασβίλι, Μπατίστ (72′ Ξύδας), Μάνος.\nΞάνθη: Ζίβκοβιτς, Μπαξεβανίδης, Λισγάρας, Αλμέιδα, Κασάδο, Σαρπόνγκ (73′ Ντίρεσταμ), Καμαρά, Μπαριέντος (87′ Ντε Αμορίμ), Καντά, Τζουρίτσκοβιτς (90′ Σιλά), Γέντρισεκ.\nΞΑΝΘΗΠΑΣ ΓΙΑΝΝΙΝΑΠΑΣ ΓΙΑΝΝΙΝΑ ΞΑΝΘΗΠΟΔΟΣΦΑΙΡΟΣΟΥΠΕΡ ΛΙΓΚΑ\nΆρης – ΑΕΚ 2-0: Νίκη Ευρώπης για τον καλύτερο Άρη\nΠοδόσφαιρο αλλαγές: Μεγάλες τροποποιήσεις σε κανονισμούς από 1η Ιουνίου\nΚορονοϊός Ολυμπιακοί Αγώνες: Θα πραγματοποιηθούν τον Ιούλιο του 2021


Δωροθέα Δώρα Ψωμιάδου | Όλοι μαζί για μια πόλη για όλους ! - About Woman\nΔωροθέα Δώρα Ψωμιάδου | Όλοι μαζί για μια πόλη για όλους !\nΔωροθέα Δώρα Ψωμιάδου | Όλοι μαζί για μια πόλη για όλους ! Υποψήφια Σύμβουλός Κοινότητας του Δήμου Θεσσαλονίκης με τον συνδυασμό του Νίκου Ταχιάο Θεσσαλονίκη Υπεύθυνα.\nΔωροθέα Δώρα Ψωμιάδου | Όλοι μαζί για μια πόλη για όλους !Πείτε μας δυο λόγια για να σας γνωρίσουμε καλύτερα.Πώς προέκυψε η συμμετοχή σας στην εκλογική διαδικασία;Είναι τυχαία η υποψηφιότητα σας στην Δ΄ Δημοτική Κοινότητα Θεσσαλονίκης;Ποιο πιστεύετε ότι είναι το σημαντικότερο πρόβλημα της Δ΄ Δημοτικής Κοινότητας;Με ποια θέματα θέλετε να ασχοληθείτε εσείς;Η Δώρα στον ελεύθερο χρόνο της με τι ασχολείται;Μπορείτε να μας αναφέρετε κάτι σχετικό με αυτές τις δράσεις;Δωροθέα Δώρα Ψωμιάδου | Όλοι μαζί για μια πόλη για όλους !Ποιο μήνυμα θέλεις να στείλεις προς στους δημότες σου για τις δημοτικές εκλογές;\nΠείτε μας δυο λόγια για να σας γνωρίσουμε καλύτερα.\nΕίμαι η Δώρα Ψωμιάδου και γεννήθηκα στην Θεσσαλονίκη. Σπούδασα πληροφορική και είμαι μητέρα δυο παιδιών. Εργάζομαι εδώ και (25) εικοσιπέντε χρόνια στο ιδιωτικό τομέα και τα τελευταία (20) είκοσι χρόνια δουλεύω στο ΙΚΕΑ Θεσσαλονίκης ως kitchen planner designer.\nΠώς προέκυψε η συμμετοχή σας στην εκλογική διαδικασία;\nΜου έγινε η πρόταση από τον Νίκο Ταχιάο και ένιωσα χαρά και τιμή να θέλει να με εντάξει στην ομάδα του. Δεν είμαι επαγγελματίας πολιτικός αλλά η Τοπική Αυτοδιοίκηση ασχολείται με τα θέματα της κοινωνίας και θέλω να είμαι ενεργός πολίτης.\nΕίναι τυχαία η υποψηφιότητα σας στην Δ΄ Δημοτική Κοινότητα Θεσσαλονίκης;\nΌχι καθόλου τυχαία. Είναι η γειτονιά μου. Γεννήθηκα, μεγάλωσα και ζω στην περιοχή γνωρίζοντας πολύ καλά τα προβλήματα της. Έτσι είμαι σίγουρη πως μπορώ να βοηθήσω και να βάλω κι εγώ τη δική μου «πινελιά» ώστε να αναβαθμιστεί η περιοχή και να αποκτήσουν οι δημότες μας την ποιότητα ζωής που τους αξίζει!\nΠοιο πιστεύετε ότι είναι το σημαντικότερο πρόβλημα της Δ΄ Δημοτικής Κοινότητας;\nΣυζητώντας με τους συντοπίτες μου κατέληξα ότι το πρόβλημα της καθαριότητας είναι αυτό που τους απασχολεί περισσότερο. Μάλιστα γίνεται ακόμα μεγαλύτερο από τα αφρόντιστα δέντρα, τους σπασμένους κάδους που δεν ανανεώνονται και το ρέμα της Τούμπας που είναι όλο σκουπίδια.\nΜε ποια θέματα θέλετε να ασχοληθείτε εσείς;\nΌπως σας είπα και πριν δεν είμαι επαγγελματίας στην πολιτική. Συμμετέχω στην προσπάθεια του συνδυασμού ΘΕΣΣΑΛΟΝΙΚΗ ΥΠΕΥΘΥΝΑ γιατί πιστεύω στο πρόσωπο του Νίκου Ταχιάου. Είναι ο μόνος άνθρωπος που μπορεί να φέρει την αλλαγή και την ανανέωση στην Θεσσαλονίκη μας, ενώνοντας όλους τους πολίτες. Απλός, προσιτός, ακομπλεξάριστος είναι ο δήμαρχος που θέλουμε αλλά και που έχουμε ανάγκη για την πόλη μας. Έχω λοιπόν απόλυτη εμπιστοσύνη στον νέο δήμαρχο και θα συνεχίζω να τον βοηθάω και να τον στηρίζω με όποιον τρόπο μου ζητηθεί.\nΗ Δώρα στον ελεύθερο χρόνο της με τι ασχολείται;\nΜια εργαζόμενη μητέρα δύο μικρών παιδιών έχει ελάχιστο χρόνο στη διάθεση της. Ωστόσο προσπαθώ να έχω ποιοτικό χρόνο με την οικογένεια μου και να είμαι πάντα κοντά τους. Μου αρέσουν πολύ και τα ταξίδια γιατί μέσα από αυτά γνωρίζω νέα μέρη και ανθρώπους. Η ζωή όμως, μέσα από τις απρόβλεπτες καταστάσεις της, με έκανε να εκτιμώ και άλλα πράγματα. Με έκανε πιο δυνατή αλλά και πιο ευαίσθητη σε θέματα που αφορούν εθελοντικές δράσεις προσφοράς προς τον συνάνθρωπο μας.\nΜπορείτε να μας αναφέρετε κάτι σχετικό με αυτές τις δράσεις;\nΠρόσφατα μεσολάβησα στην εταιρεία που εργάζομαι ώστε να συμμετάσχει στον αγώνα που διοργάνωσε το Άλμα Ζωής. Χάρηκα πολύ που αποδέχτηκαν την πρόταση και που η εταιρεία μου έχει αίσθημα κοινωνικής ευθύνης. Ασφαλώς η χαρά πολλαπλασιάστηκε με την ενεργή συμμετοχή και δραστηριοποίηση των συναδέλφων μου. Το καλύτερο μάθημα στα παιδιά μας είναι οι πράξεις μας και πάντα πρέπει να βρίσκουμε τον χρόνο.\nΠοιο μήνυμα θέλεις να στείλεις προς στους δημότες σου για τις δημοτικές εκλογές;\nΘα πρέπει όλοι οι δημότες να προσέλθουν στις κάλπες για να δώσουν ηχηρό μήνυμα, ηχηρή εντολή από την πρώτη Κυριακή στηρίζοντας τον συνδυασμό του Νίκου Ταχιάο Θεσσαλονίκη Υπεύθυνα. Η Θεσσαλονίκη χρειάζεται έναν ισχυρό Δήμαρχο.\nTags : Δ΄ΔΗΜΟΤΙΚΗ ΚΟΙΝΟΤΗΤΑ ΘΕΣΣΑΛΟΝΙΚΗΣΕΚΛΟΓΕΣ 2019ΘΕΣΣΑΛΟΝΙΚΗ ΥΠΕΥΘΥΝΑΤΑΧΙΑΟΣ ΝΙΚΟΣΨΩΜΙΑΔΟΥ ΔΩΡΑ\nAW 23 Μαΐου 2019\nΠροετοιμασία σπιτιού για τις καλοκαιρινές διακοπές


Decor-Φθινοπωρινή ή χειμωνιάτικη διακόσμηση.\nΣτολίζω εδώ φθινοπωρινά, στολίζω πιο εκεί χειμωνιάτικα και ο καιρός χαμπάρι.. Το βιολί του..\nΚαλοκαίρι δε το λες αλλά ούτε και φθινόπωρο με 24 και 26 βαθμούς μέσα στο σπίτι, αίσθηση ζέστης έξω λόγω ήλιου, υγρασία τα απογεύματα.. Μια συννεφιά την έχει που και που, αστράφτει-βροντάει, ψιχαλίζει για δύο λεπτά και αυτό είναι όλο!\nΈβγαλες άκρη;;; Ούτε εγώ!\nΑκόμα και τώρα που γράφω το ίδιο σκηνικό, βροντάει, γκρίζος ουρανός και η βροχή άφαντη. Σαν να μας προσπερνάει και να φεύγει. Ίσα που μας φοβερίζει και τρέχω κάθε φορά να μαζέψω τα ρούχα από έξω. Βρέξε να σου πω και μπράβο! Τι μου λερώνεις τα μπαλκόνια και τα τζάμια.. οουφφ\nΓκρίνια εεε?? I know!! Και εγώ μου το είπα.. :p\nΤο κερί με το λουράκι το έχετε δεί σε αυτή την ανάρτηση\nΤώρα επειδή μου είσαι και πνεύμα αντιλογίας (σε βλέπω πως με διαβάζεις) θα μου πεις τι την θες τη φθινοπωρινή διακόσμηση με αυτή τη ζέστη..;;\nΕίναι τέλος Οκτωβρίου, δεν είναι καλοκαίρι και πρέπει κάπου να σταματήσει αυτό και εγώ κοιτάω να τον βοηθήσω να αποφασίσει χιχιχι\nΞέρεις που λένε πως άμα θέλεις κάτι πολύ το σύμπαν συνωμοτεί για να το αποκτήσεις. Αυτό προσπαθώ να κάνω, να το βοηθήσω να συνωμοτήσει υπέρ μου!!\nΣυμπεριφέρομαι σαν να είναι χειμώνας, σκεπάζομαι με κουβέρτα - άσχετο αν ξυπνάω μούσκεμα στον ιδρώτα, φοράω μακρύ παντελόνι, παίρνω ζακετάκια μαζί μου αδιαφορώντας για τον ήλιο που καίει. Εγώ κάνω τα δικά μου και αυτός κάνει τα δικά του. Που θα μου πάει, θα χαλάσει.\nΛέτε αν ξεκινήσω να συμπεριφέρομαι και σαν εκατομμυριούχος να πιάσει;;\nΝα μου πεις εδώ δεν πιάνει με το καιρό θα πιάσει με τα εκατομμύρια;; Ναι αλλά όταν βροντάει, ρίχνει και από καμία ψιχάλα.. Μπορεί να ψιχαλίσει ευρόπουλα!! χαχαχα Όνειρο ζω μη με ξυπνάτε!!\nΤους καρπούς του πλατάνου τους είχα μαζέψει από την εκδρομή μας στο βουνό αν θυμάσαι.\nΤο ωραίο ήταν που με ρώτησε το έτερον ήμισυ γιατί δεν έχω κρεμάσει τις κουρτίνες ακόμα..\nΜάλλον που εκείνη την ώρα μου πέρασε από το μυαλό πως με ειρωνεύεται γιατί με το βλέμμα που του έριξα μου απάντησε απορημένος ότι απλά ρώτησε επειδή δε το συνηθίζω..\nΤι να κάνω, όταν βλέπω την σκόνη που κυκλοφορεί το ξανασκέφτομαι διπλά και τρίδιπλα να τις κρεμάσω. Πόσες φορές ακόμα θα τις πλύνω μέχρι φτάσουμε στα Χριστούγεννα;;\nΌσο τα παράθυρα μένουν ανοιχτά και η θερμοκρασία δεν πέφτει κάτω από τους 26 βαθμούς εμείς δε θα έχουμε κουρτίνες στα παράθυρα, τέρμα. :p\nΓια το χαλί, ούτε λόγος και ντροπή σε όποιον το σκέφτηκε.. Βέβαια εγώ λέω πως συμπεριφέρομαι σαν να είναι Χειμώνας και εκτός των φύλλων και των καρπών δεν έχω βάλει ούτε κουρτίνες ούτε χαλιά.. Μπορεί αυτό να φταίει τελικά και δε πιάνει το κόλπο.. χαχαχα\nΑύριο κρεμάω κουρτίνες και στρώνω!!! That's it!!\nΤα φύλλα μου τα είδατε και εδώ\nΜε τόσα πράγματα που μάζεψα από το βουνό δηλαδή τι περίμενες να δεις να στολίζω;; Τα άπλωσα παντού και το ευχαριστήθηκα γιατί μου άρεσε και η διαδικασία της βόλτας για να τα μαζέψω!!\nΚαι τώρα το αστείο της υπόθεσης..\nΤη μια πάω στο βουνό εκδρομή και κρυώνω, την άλλη εβδομάδα πάω θάλασσα και σκάω από την ζέστη. Χάλια τα νεύρα μας!\nΌσοι είδατε στο Facebook δημοσίευσα φωτογραφία από την βόλτα που κάναμε την 28η Οκτωβρίου. Περάσαμε το πρωινό μας δίπλα στην θάλασσα με φραπεδάκι ενώ κάποιοι έκαναν μπάνιο.. Δεν ήξερα αν έπρεπε να γελάσω ή να κλάψω!\nΤελικά η βροχή ήρθε! Γιουπίιιι!\nΜέχρι να τελειώσω την ανάρτηση ήρθε και μπόλικη!! Χαλάζι σου λέω!\nΕ ναι δε πάμε καλά, αλλά μην το κάνουμε θέμα. Βαρέθηκε φαίνεται να με ακούει να γκρινιάζω!! Μπορεί να την φοβέρισα και με αυτά που έγραψα και ήρθε.. χα χα χα\nΕννοείται πως το εκμεταλλεύτηκα και έβαλα να ακούω Χριστουγεννιάτικα τραγούδια παρέα με ζεστό καφέ. Δεν ήθελα τίποτα άλλο εκείνη την ώρα και δε θα άφηνα και την ευκαιρία να πάει χαμένη!\nΜήπως τώρα είναι ώρα του εκατομμυριούχου που έλεγα πιο πάνω;; χαχαχα αφού έπιασε με τη βροχή δε θα πιάσει με τα Ευράα;;;\nΝα με περιμένετε θα ξανά ρθω.\nΕΙΡΗΝΗ ΝΙΚΟΛΑΟΥ 30/10/14 17:53\nΚαλησπέρα!! Το κερί με την κανέλα το εφτιαξες εσύ Ελεαννα; πώς; καθε φορά που το προσπαθώ οι κανέλες βουλιάζουν....πολύ όμορφη η αναρτησή σου!!!\nEleana-My Home My Memories 1/11/14 00:20\nΟχι Ειρήνη μου δεν το έφτιαξα εγώ, έτοιμο το αγόρασα πριν πολλά χρόνια και η αλήθεια είναι πως δεν ξαναβρήκα παρόμοιο με τόσο πυκνές τις κανέλες.Σε ευχαριστώ!\nChristina Andromeda 30/10/14 18:07\nΑυστραλιανό Φθινόπωρο δηλαδή! Δε βαριέσαι ότι έιναι τσάμπα είναι καλό! Καλύτερα για τις οικογένειες που δεν έχουν χρήματα για θέρμανση. Έσυ φτιάξε το σκηνικό και απόλαυσέ του με t-shirt!\nEleana-My Home My Memories 1/11/14 00:24\nχαχαχαχαχα ναι πολλές φορές αστειευομαι, συνήθως κοντά στα χριστούγεννα, πως έχουμε καταντήσει Αυστραλία!!! Αυτό κάνω Χριστίνα μου, με σορτσάκι και κοντομάνικο!! :) Φιλιά\nRania Dam. 30/10/14 18:45\nΜια απο τα ιδια και δω ο καιρος, οκ τωρα δυο μερες εριξε αρκετή βροχή εν τέλει, αλλά κάτω από 20 βαθμούς δεν πάει!! Συμφωνώ μαζί σου ,όταν κάτι το θέλουμε πολύ , το προκαλούμε, ακόμα κι αν αυτό είναι το φθινόπωρο!!\nΠάντως τα φθινοπωρινά σου απίθανα!,!!\nEleana-My Home My Memories 1/11/14 00:26\nΣε ευχαριστώ Ράνια μου!! Συνήθως ότι καιρό έχει στην Κρήτη μετά από δύο μέρες ερχεται και εδώ!! Τον περιμένω!!! χαχαχαχα Φιλιά!!\nrena 30/10/14 18:53\nΕμένα δεν μ'αρέσει το κρύο και εδώ έπιασε δυστυχώς απότομα και ξαφνικά ελπίζω να ξανάχουμε ζέστη γιατί μόνο για τα Χριστούγεννα το ανέχομαι το κρύο χαχα!!!!!\nΗ διακόσμηση σου πολύ όμορφη και φυσική!!!!\nΟι φωτογραφίες σου μοναδικές!!!!!!!!!!!!!!!!\nEleana-My Home My Memories 1/11/14 00:37\nΠου είπαμε πως μένεις??? χαχαχαχα για να ξέρω για που θα είναι τα εισιτήρια μου!!\nΣε ευχαριστώ Ρένα μου έχω καταντήσει εκνευριστική με τις φωτογραφίες!!\n- spoonstories- 30/10/14 19:25\nΧεχε ναι και εγώ λέω καμιά φορά πως αν φέρομαι ως πλούσια μπορεί να ξεγελάσω το σύμπαν και να μου πέσει το λόττο! Ως τώρα τζίφος αλλά ποτέ δεν ξέρεις! Πάντως εσένα με τις βροχές έπιασε χαχα, οπότε υπάρχει ελπίδα !!! Όμορφη και ζεστή η διακόσμηση σου Ελεάννα μου!\nEleana-My Home My Memories 1/11/14 00:31\nΕμένα μην κοιτάς μου πάει και η ζωη της πλούσιας!!! είναι στο αίμα μου!! χαχαχαχαχαχα Επειδή έπιασε στην περίπτωση της βροχής μην νομίζεις... δεν είναι κάθε μέρα του Αη Γιαννιού!!\nΣε ευχαριστώ!! κερνάω καφέ!! :))\nTzina Varotsi 30/10/14 19:26\nΟρίστε... όχι μόνο ήρθε η βροχή, αλλά εμένα τουλάχιστον μου φαίνεται σαν καταιγίδα ένα πράμα!!\nΆρα το σύμπαν σε ακούει...\nΆρα παρακάλα και για τα εκατομμύρια που λέγαμε :)))\nEleana-My Home My Memories 1/11/14 00:33\nΠαρακαλάω συχνά για το εκατομμύριο.. μάλιστα κάνω και σχέδια τι θέλω να αγοράσω και πως θα χτίσω το σπίτι των ονείρων μου.. αλλα΄δεεεεεν........!!! :)))\nAleka Craftaholic 30/10/14 20:04\nπολύ όμορφη η διακόσμηση με τα φύλλα και τα κλαδιά!\nΕίπαμε να βρέξει ,χαλάζι -φουρτούνα έφερες...τι συνομωσία ήταν αυτή;!\nΠεριμένω να δω και τις κουρτίνες κρεμασμένες γιατί είμαι σίγουρη ότι κάτι θα γράψεις και γι'αυτές και θα περάσει η ώρα μας ευχάριστα με γέλια.Φιλιά,καλό χειμώνα!\nEleana-My Home My Memories 1/11/14 00:07\nΜπα για τις κουρτίνες δε θα γράψω.... εκτός τώρα αν πέσουν και με πλακώσουν την ώρα που τις κρεμάω.. οπότε εκεί θα αναγκαστώ!!! χαχαχαχαχα\nΕίδες βροχή;; αλλά δε κράτησε πολύ η χαρά μας! :) Καλό χειμώνα!\nChristina Makri 30/10/14 20:16\nΓέμισε το μάτι μου φθινοπωρινές εικόνες-συνθέσεις! Ακάθεκτη εσύ... άσε τον ήλιο να τσιτσιρίζει έξω και εσύ στόλιζε με τους φθινοπωρινούς σου θησαυρούς αφού το κάνεις τόσο καλά! Και στο λέω εγώ ένα κορίτσι του καλοκαιριού... (μην ακούσω γέλια για το κορίτσι)! Φιλιά :)\nEleana-My Home My Memories 1/11/14 00:11\nΚορίτσι του Καλοκαιριού (δεν γελάω μιλάω σοβαρά) εγώ συνεχίζω με τα χειμωνιάτικα φθινοπωρινα αλλά θα με περάσουν για τρελή στο τέλος!! χαχαχαχα τυχαίο?? δεν νομίζω!! Πολλά φιλιά!!\nMarie-Anne 30/10/14 20:41\nΚαλέ, μιά χαρά είναι ο καιρός! Απ'όλα έχουμε, και ήλιο, και βροχούλες, και ψύχρα μέσα στο σπίτι!\nΣήμερα πήγαμε στη παραλία για βόλτα και ο άντρας μου έπεσε και κολύμπησε (ήταν κι άλλοι εκεί) ενώ εγώ ζήλευα και καθόμουν έξω με παντελόνι και ζακετούλα!! Η διακόσμησή σου πάντως είναι πολύ ωραία και μας ετοιμάζει για τον χειμώνα. Μου άρεσε πολύ το κερί με την ζώνη!\nEleana-My Home My Memories 1/11/14 00:04\nΜαριάνα μου εδώ μας έχει τρελάνει στην ζέστη και και στον ήλιο!! Δεν αντέχουμε αλλό. Πάντως και προχτές στην παραλία είδα θαρραλεούς να βουτάνε αλλά εγώ κρύωνα έτσι όπως τους έβλεπα! Σε ευχαριστώ πολύ Καλό σαββατοκύριακο!! :))\nΟ κόσμος της Ράνιας 30/10/14 21:05\nΠολύ όμορφη η διακόσμηση και οι φωτογραφίες με τη βροχή !!!!\nΕίμαι λάτρης του Χειμώνα και τον περιμένω κι εγώ !!!!\nΓια παρακάλα και για κανένα εκατομμύριο, σε "κόβω" για τυχερή !!!!\nEleana-My Home My Memories 31/10/14 23:53\nχαχαχαχα λες να το κερδίσω??\nΚαι εγώ αγαπώ τον Χειμώνα Ράνια μου αλλά φέτος τον βλέπω λίγο αναποφάσιστο και όταν έρχεται είναι αγριεμένος!!\nΜε τις φωτογραφίες έχω αποκτήσει θέμα.. τραβάω τα πάντα!!\nVasso D 30/10/14 21:51\nΚαλά που μου το θύμισες!Πάω να τσεκάρω το τζόκερ!\nΕίμαι σίγουρη ότι μόλις κατεβάσω τα χειμωνιάτικα, εσύ θα αρχίσεις ήδη να ξεστολίζεις τα Χριστουγεννιάτικα!!!\nEleana-My Home My Memories 31/10/14 23:46\nμπαααα κρατιέμαι ακόμα, με τα χίλια ζόρια βέβαια αλλά κρατιέμαι!! Άμα κερδίσεις θέλω ποσοστό... σου το θύμισα!!! :p\nAriadni St. 30/10/14 22:04\nΚαι σε μας ο καιρός μια απο τα ίδια. Η διακόσμηση σου δίνει την αίσθηση του ρομαντισμού και της γλυκυτητας!\nEleana-My Home My Memories 31/10/14 23:45\nΣε ευχαριστώ Αριάδνη μου!! Το έχω πει.. πολύ ρομαντική... ζω σε δικό μου κόσμο!! :))\nEleni K 31/10/14 00:24\nΠιο ατμοσφαιρική διακόσμηση...πεθαίνεις!!!:))\nΗ πρώτη φωτογραφία-decor, είναι αυτό ακριβώς : My home my memories!!!\nΜια εκλεπτυσμένη γωνιά με το παλιό να συναντά το καινούριο!! Σίγουρα χειμωνιάτικη εικόνα, με vintage αποτέλεσμα!!!\nΆναψε το κερί και απόλαυσέ το...:))\nΥ.Γ. "όσο για τα εκατομμύρια... μου ήρθε στο μυαλό άλλο ένα τραγούδι : για τα λεφτά τα κάνεις όλα, για τα λεφτά... μα θα 'ρθει κάποτε η ώρα..."χαχαχαχα\nΚαλό ξημέρωμα, φιλιά :))\nEleana-My Home My Memories 31/10/14 23:50\nχαχαχαχαχαχαχαχα!!!! Τέλειο το τραγούδι!!! Σε ευχαριστώ Ελένη μου\nΧαίρομαι που κατάφερα να παντρέψω το παλιό με το καινούργιο γιατί κάποια (αρκετά) διακοσμητικά ήταν της γιαγιάς και για εμένα έχουν ιδιαίτερη σημασία και αξία!!\nΦιλιά και καλό Σαββατοκύριακο!! :))\nEvangelia VLassopoulou 31/10/14 08:36\nΤις λάτρεψα όλες τις γωνίτσα σου. Μου αρέσει πολυ κ το λευκό κεράκι με τις κανελες. Εχω φτιάξει κ εγω ενα αλλά τις έβαλα πολυ αραιά. Θα φτιάξω κ αλλο που να μοιάζει με το δικό σου.. Γέλασα πολυ που μέχρι να ολοκληρώσεις την ανάρτηση άρχισε η βροχή. Φιλια κ καλο σκ\nEleana-My Home My Memories 31/10/14 23:43\nΤο κεράκι δε το έχω φτιάξει εγώ Ευαγγελία μου. Αλλά μου άρεσε πάρα πολύ και δεν το έχω ξαναβρεί από τότε, για αυτό και δεν το πολύ-καίω. Δεν έτυχε να βρω πουθενά αλλού κερί με τόσο πυκνές τις κανέλες και χωρίς άλλα πράγματα μέσα. Καλό Σαββατοκύριακο!!\nMary Deco 31/10/14 09:37\nει, πού πήγε το σχόλιό μου?? τς τς τς...θα τα ξαναπω εν συντομία! Κάνε λίγο υπομονή για τον καιρό φιλενάδα, η αρχή έγινε! Εδώ βρέχει σχεδόν ασταμάτητα εδώ και 4 μέρες και ειλικρινά το έχω καταευχαριστηθεί! Από καναπέ σε κρεβάτι βλέπουμε σειρές (όταν ο γκρεγκ δε δουλεύει) αλλιώς βλέπω μόνη μου downton abbey και το ευχαριστιέμαιιιι!!! Η διακόσμησή σου τέλεια, ειδικά ο δίσκος με το κανελένιο κερί κ τα κουκουνάρια είναι φοβερός! Ο χειμώνας μάλλον σε εμπνέει! :-Ρ\nEleana-My Home My Memories 31/10/14 23:40\nχαχαχαχαχα σαμποτερ!! κάνε χώρο να έρθω και εγώ στον καναπέ!! :p Ο χειμώνας με εμπνέει εγώ δε φαίνεται να τον εμπνέω με τίποτα... χαχαχαχα Πόσα κοινά ακόμα μαζί σου??\nΤι είπες τώρα!!! downton abbey!!!!! δε μου μιλάει άνθρωπος εκείνη την ώρα... Και επειδή αντιλαμβάνομαι πως έχεις Ote.. την Κυριακή έχει 9 το βράδυ έχει ταινία χριστουγεννιάτικη A christmas carol ;)) Ευχαριστούμε που και σήμερα επιλέξατε εμάς για την ενημερωσή σας!!!\nMary Deco 2/11/14 22:24\nόχι καλέ δεν έχω οτε...έχω torrent!!χαχα!!!με το που βγει επεισόδιο στην Αγγλία την επόμενη το κατεβάζω και τη μεθεπόμενη κατεβάζω και τους υπότιτλους!!! είναι ιερή στιγμή γιατί το βλέπω μόνο εγώ και δε θέλω να ακούω τίποτα!!! Για χριστουγεννιάτικες ταινίες πρέπει να κάνω λίστα φέτος και αυτή που είπες θα τη συμπεριλάβω! Μα άρχισαν να μυρίζουν Χριστούγεννα ή μου φαίνεται???όλο και κάποιος τα αναφέρει από το γύρω κόσμο (εμείς δε μετράμε για ευνόητους λόγους!) Καλή εβδομάδα!!!\nMia Petra 31/10/14 12:15\nΥπο-σημειώνοντας ότι είμαι μια ξανθιά: ας μου πει κάποιος επιτέλους που μένεις εσύ βρε χαρά μου, διότι τα έχω κάνει θάλασσα! (σαν κι αυτή που σουλατσάρεις...ακόμα;...έλεος!) Εμείς εδώ στο Αττική έχουμε βρόχα δόξα τω Θεώ! Η πρώτη φωτό όλα τα λεφτά (που ζήτησες! χαχα!) και το χιούμορ σου υψηλό σαν κι εσένα μάνα μου! Πολλά γλυκά φιλιά :))\nEleana-My Home My Memories 31/10/14 23:33\nχχαχαχαχα εσύ είσαι δηλαδή η ξανθιά της φωτογραφίας Πετρούλα ;)\nΚύπρο είμαι εδώ και μερικά χρόνια! Και μου λείπει η Αθήνα και ο καιρός της πααααρα πολύ!! Μην νομίζεις εγώ δεν ήθελα να είμαι στην παραλία.. το μόνο υψηλό πάνω μου!!! χαχαχαχαχα\nAgapameAnDolmas 31/10/14 12:34\nπως μ αρεσουν αυτες οι φθινοπωρινες διακοσμησεις...... οσο για τον καιρο... μας εχει τρελλανει ολους!!\nEleana-My Home My Memories 31/10/14 23:29\nκατάλαβα.. καλά περνάτε και εσεις!!! Εγώ δεν θα άντεχα αν δεν διακοσμούσα το σπίτι!!\nDimitra Decorasylum 31/10/14 13:37\nΠολύ καλά κάνεις που του πας κόντρα του καιρού γιατί και η διακόσμησή σου είναι πολύ όμορφη και τελικά έβρεξε!!! Που θα πάει, μετρημένες είναι οι μέρες της καλοκαιρίας!!!\nEleana-My Home My Memories 31/10/14 23:27\nΑααααχχχ Δήμητρα.... πονεμένη ιστορία!! Ξυπνάμε το πρωί με ήλιο και κάνει ζέστη.. κάποια στιγμή συννεφιάζει, ρίχνει και μια στάλα.. και πάρε ξανά ήλιο!!! :)) τσατάλια τα νεύρα μας!!!\nΕιρήνη 31/10/14 14:54\nΜ΄αρέσει η διακόσμηση σου, οι φωτογραφίες σου, που δεν το βάζεις κάτω!!! Σε βλέπω σύντομα και εκατομμυριούχα, μέσα στην καλοκαιρία :))) Σε φιλώ γλυκά, Ελεάνα μου!\nEleana-My Home My Memories 31/10/14 23:26\nχαχαχαχα μακάρι Ειρήνη μου.. γιατί μου πάει νομίζω και η ζωή του εκατομμυριούχου!!! :)))\nΣιγά μην το βάλω κάτω!!! Φιλια πολλά Καλό Σαββατοκύριακο!!\nZina Z 31/10/14 21:43\nΟκ...ανταλλαζω! Ελα Αθήνα να έρθω εγώ εκεί! Κ παρε κ τη διακόσμηση μαζί σου, γτ εγώ τώρα αξιώθηκαν να βάλω κάτι. Τα φύλλα πανέμορφα στολισμένα!\nEleana-My Home My Memories 31/10/14 23:24\nχαχαχαχαχα τρέχοντας έρχομαι Αθήνα!!!!Μου λείπει τόσο!!\nThalia Tzellou 1/11/14 09:43\nΕλεάνα έλα Παρνασσό. Κρύο, βροχή και πολύς αέρας. Εγώ να σου πω την αλήθεια, αν και μου αρέσει ο χειμώνας, σας ζηλεύω αυτή τη στιγμή γιατί με την οικονομία που κάνουμε στο πετρέλαιο έχουμε καταντήσει Μεξικανοί με τις κουβέρτες στην πλάτη. Μόνο η Γεωργία ζεσταίνεται που χορεύει όλη την ώρα φορώντας σορτσάκι παρακαλώ.Τέλειες οι φωτογραφίες σου και η διακόσμησή σου υπέροχη και πολύ φθινοπωρινή παρόλη τη ζέστη! Παίξε και το τζόκερ για καλό και για κακό. Καλό Σαββατοκύριακο και καλό μήναααααααα!!\nEleana-My Home My Memories 6/11/14 00:46\nχαχαχαχαχα η Γεώργια έχει πιάσει το νόημα!!! Τι μου θύμησες.... έτσι χορεύαμε και εμείς όλη μέρα... που να νιώσουμε κρύο!! Αυτό με το Παρνασσό μην το πολύ λες.... δε θέλω πολύ! :))) Το κακό είναι πως μια κάνει ψύχρα μια ζέστη και είναι λίγο αρρωστημένο όλο αυτό!!\nΧαρά Θ. 1/11/14 11:11\nΜε τέτοια διακόσμηση ούτε ο καιρός δεν αντιστάθηκε και προσαρμόστηκε!\nΜπράβο Ελεάνα μου,όσο για τις κουρτίνες συμφωνώ κι επαυξάνω.Ρωτα κι εμένα που θα τις ξεκρεμάσω να τις πλύνω για Χριστούγεννα...πόσες φορές πια;;;\nEleana-My Home My Memories 6/11/14 00:49\nχαχαχαχα Τον έστρωσα..... το εκατομμύριο μου ξεφευγει!! :)))\nΑυτή τη φορά είπα δεν την πατάω με κουρτίνες και χαλί no no no... Είμαστε και έτσι καλά και έχουμε και άπλετο φως!! Καλό μήνα Χαρά μου!!\nBeauty Follower 1/11/14 22:49\nΜαρία Έλενα 1/11/14 23:36\nWoman in Blogs 2/11/14 10:58\nΧειμωνιάτικη ή φθινπωρινή, έχει υπέροχα χρώματα!\nEleana-My Home My Memories 6/11/14 00:50\nΚαλό μήνα!! Φθινόπωρο Χειμώνας 2014!! :)))\nSofia paraligo 2/11/14 11:13\nΕίσαι το πιο γλυκό τρελοκομείο ανάμεσα σε όλες τις μπλόγκερς! Με διαφορά! Πολύ ωραίες οι χειμωνιάτικες πινελιές με τις οποίες στόλισες το σπίτι σου! Σου εύχομαι να σας βρει ο Χειμώνας μέσα σε μια μέρα όπως έγινε εδώ στη Θεσσαλονίκη και να δεις και χιονάκι σύντομα!\nEleana-My Home My Memories 6/11/14 00:54\nχαχαχαχαχαχαχαχα Τέλειος ο τίτλος!!! Τον δέχομαι Σοφία!!! :)))) Μου επιτρέπεις να βάλω και το Miss μπροστά... έχει άλλη αίγλη!! Χιόνιαααα... μόνο στο ένα και μοναδικό βουνό και αυτό όχι πάντα!! Ξέρεις τι γίνεται για να φτάσεις εκεί πάνω όταν έχει χιονίσει??\nbeh1nd 2/11/14 18:49\nΚαλό μήνα... Ο,τι καιρο και να κανει, αν τον υποδεχτείς με στυλ θα είναι πανέμορφα!\nΕξαιρετικες οι διακοσμήσεις σου!\nEleana-My Home My Memories 6/11/14 00:55\nΣε ευχαριστώ καλώς ήρθες!!!\nΠάντα με στυλ!! :))) Καλό μήνα!\nairis 2/11/14 19:19\nαχαχαχαχα Έλιωσα με τις κουρτίνες χαρά μου!\nΕίσαι όντως τρελοκομείο!\nΚαι καταπληκτική στη διακόσμηση πρέπει να ομολογήσω!\nΑφήνω το θαυμασμό και ένα φιλί!\nEleana-My Home My Memories 6/11/14 00:56\nΕ μα πια ανέβασε κουρτίνες... κατέβασε κουρτίνες..\nΔημιουργία 2/11/14 22:22\nΠες, πες το κοπέλι κάνει τη γριά και θέλει .Έτσι και εσύ Έλενα θα λες ότι θέλεις και προσδοκάς για να γίνει, η διακόσμηση τέλεια, φθινοπωρινή.\nEleana-My Home My Memories 6/11/14 01:02\nΣε ευχαριστώ!! Aυτό με το κοπέλι το λέω και εγώ πολλές φορές Κατερίνα μου! ;))\nKaterina Konstantinou 3/11/14 16:48\nΕσύ μην ακούς τίποτα! Να συνεχίζεις να διακοσμείς χειμωνιάτικα και να φέρεσαι σαν εκατομμυριούχος!!! (και όταν θα έρθουν τα εκατομμύρια μην μας ξεχάσεις ε???)\nEleana-My Home My Memories 6/11/14 00:58\nχαχαχαχαχα Ελληνας Κροίσος με πέντε γράμματα!! χαχαχαχα\nΚατερίνα μου δε ξεχνώ ποτέ τους φίλους!! Ποια Κατερίνα είπαμε??? :p\nMaria Naka 3/11/14 17:51\nΤο τζοκερ μαζευει λεφτα για να τα παρεις εσυ;;; Μη μας ξεχασεις μονο μετα!!!\nΟι διακοσμησεις υπεροχες ολες!\nEleana-My Home My Memories 6/11/14 01:00\nΝαι καλέ!!! Έχω την εντύπωση πως με φωνάζουν!! χαχαχαχαχα\nMaria Pirgianaki 4/11/14 09:06\nΌμορφες φθινοπωρινές συνθέσεις,με ζεστά γλυκά χρώματα του Νοέμβρη Ελεάνα μου,έφτιαξες το ιδανικό σκηνικό για ένα ζεστό χειμώνα,τυλιγμένη στην θαλπωρή του σπιτικού σου....εύχομαι τα καλύτερα και ένα καλό χειμώνα....την καλημέρα μου!\nEleana-My Home My Memories 6/11/14 01:05\nΣε ευχαριστώ Μαρία μου!! Το σπίτι θέλω να με κρατάει και αυτό το πετυχαίνω μόνο όταν το νιώθω 'ζεστό'!! Πολλά φιλιά!!\nDESPINA P 5/11/14 03:28\nΕμείς πάντως,Ελεάνα, τα βάλαμε πλέον τα χαλιά!Για τις κουρτίνες δεν ξέρω τι να σου πω! Α, ξεκίνα και τον εκατομμυριούχο, δεν ξέρεις ποτέ τι γίνεται!\nEleana-My Home My Memories 6/11/14 01:03\nΑυτό με τον εκατομμυριούχο το έχω ξεκινήσει αλλά μάλλον που δεν έχω πάρει στα ζεστά τον ρόλο μου!! χαχαχαχα Καλώς ήρθες Δέσποινα!\njoanna papanikolaou 5/11/14 21:39\nΕκατομμυριούχος είναι το ιδανικό Ελεάνα μου ... Για πιο άμεσα αποτελέσματα όμως προτείνω ... μετεωρολόγος ...☺!!!! Τον τρέλανες τον καιρό όπως κι εμάς με μια ακόμη απολαυστική ανάρτηση και με την τέλεια φθινοπωρινή διακόσμηση !!! Η επόμενη ανάρτηση σίγουρα θα χρειαστεί χαλιά, κουρτίνες και Χριστουγεννιάτικα ... παντός καιρού ... με ή άνευ χιονιού ... !!!! Καλό σου βράδυ και πολλά φιλιά !!!\nEleana-My Home My Memories 6/11/14 00:44\nΧριστουγεννιάτικααα!!! ναιαιαιι! αλλά προβλέπω να με παίρνουν στο ψιλό και κρατιέμαι!! Τώρα για το εκατομμυριούχος το έχω σκεφτεί σοβαρά και νομίζω πως είναι κάτι που μου πάει!!! χαχαχαχα Καλό βράδυ Ιωάννα!!\nΝίκη 6/11/14 10:43\nΔεν ξέρω τι θα καταφέρεις με τα εκατομμύρια, αλλά με τον καιρό κάτι κατάφερες! Πολύ όμορφες εικόνες και γωνιές στο σπίτι!\nΠάντως όλοι έχουμε μπει σε διάθεση χειμωνιάτικη, για να μην πω χριστουγεννιάτικη, πολύ νωρίς φέτος και μ' αρέσει!


Παθήματα-μαθήματα από το «Belt and Road Initiative» - Mikrometoxos.gr\nΣημειώνεται επίσης ότι η Κίνα έχει επενδύσει σε δύο ακόμη λιμάνια του Τζιμπουτί με το Πεκίνο να φλερτάρει και με το σιδηροδρομικό δίκτυο Τζιμπουτί-Αιθιοπίας. Ωστόσο ο κ. Hadi σε ερώτηση για το κατά πόσο η χώρα στο Κέρας της Αφρικής ουσιαστικά θα αποτελέσει τη «νέα Σρι Λανκα», ο ίδιος φάνηκε καθησυχαστικός σημειώνοντας ότι «δεν είναι αλήθεια ότι η Κίνα θα πάρει τον έλεγχο του συνόλου των περιουσιακών μας στοιχείων». Υπενθυμίζεται ότι στα μέσα του 2000 το Κολόμπο (οικονομική πρωτεύουσα της Σρι Λάνκα) ήρθε σε συμφωνία με το Πεκίνο για την κατασκευή ενός λιμανιού στη Χαμπάντοτα.\nΑρχικά η συμφωνία θεωρούνταν αμοιβαία επωφελής: από τη μία η Σρι Λάνκα θεωρούσε σημαντικά τα οικονομικά οφέλη από τη διαχείριση του λιμένα και από την άλλη η Κίνα έκανε ένα σημαντικό άνοιγμα στον Ινδικό Ωκεανό. Ωστόσο από το 2015, η ύφεση στη Σρι Λάνκα την κατέστησε ανίκανη να αποπληρώσει τα μεγάλα δάνεια της από την Κίνα, τα οποία προορίζονταν για υποδομές, και εν τέλει το 2017 το λιμάνι Χαμπάντοτα πέρασε σε κινεζικά χέρια για 99 χρόνια. Το παράδειγμα της Σρι Λάνκα αποτελεί για μεγάλο αριθμό γεωπολιτικών και οικονομικών αναλυτών την «σκοτεινή πλευρά» του BRI.


“Καμπανάκι” από Κομισιόν σε 6 κράτη για νέα ελλείμματα | Mikrometoxos.gr\n10.03.2016 17:34 Δεν πρέπει να νιώθει “μόνη” της η Ελλάδα που βλέπει την οικονομία της να βυθίζεται στο χρέος και το έλλειμμα, καθώς η Κομισιόν προειδοποίησε έξι κράτη-μέλη της ΕΕ για τους προϋπολογισμούς που κατέθεσαν για κίνδυνο επενεμφάνισης ελλειμμάτων.\nΣυγκεκριμένα, η Κομισιόν ζήτησε από τις Ισπανία, Βέλγιο, Κροατία, Φινλανδία, Ιταλία και Ρουμανία να επιδείξουν εγκράτεια ως προς τις δαπάνες του 2016, προκειμένου να επιτευχθεί ο στόχος για τη μείωση των ελλειμμάτων.\nΟπως είπε ο αντιπρόεδρος της Κομισιόν Βάλντις Ντομπρόβσκις «έχουμε εντοπίσει έξι χώρες των οποίων οι δημοσιονομικές στρατηγικές μπορεί να συνεπάγονται κινδύνους για την τήρηση των υποχρεώσεων τους στο πλαίσιο του Συμφώνου Σταθερότητας. Υπάρχει ακόμη χρόνος για να λάβουν τα απαραίτητα μέτρα και για αυτό στέλνουμε έγκαιρα ένα σήμα προειδοποίησης.\nΣημειώνει ότι βάσει του Συμφώνου, το δημοσιονομικό έλλειμμα δεν πρέπει να υπερβαίνει το 3% του ΑΕΠ, προκειμένου να επιτευχθεί ο στόχος για μείωση του δημόσιου χρέους στο 60% του ΑΕΠ. Η μη τήρηση των κανόνων δύναται να επιφέρει τη στενή εποπτεία της εφαρμογής του προϋπολογισμού από την Κομισιόν, όπως ακριβώς συμβαίνει ήδη με την Ισπανία.


Συνελήφθησαν τέσσερις αλλοδαποί, για παράνομη οπλοκατοχή στη Θήβα – viotianet.gr\nΣυνελήφθησαν τέσσερις αλλοδαποί, για παράνομη οπλοκατοχή στη Θήβα\nin Βοιωτία, Θήβα 2 Φεβρουαρίου 2014\nΣυνελήφθησαν, χθες το βράδυ στη Θήβα, από αστυνομικούς της Β’ Ομάδας Πρόληψης Καταστολής Εγκληματικότητας (Ο.Π.Κ.Ε.) της Αστυνομικής Διεύθυνσης Βοιωτίας, τέσσερις (4) αλλοδαποί και συγκεκριμένα ένας 27χρονος υπήκοος Αλβανίας και τρεις υπήκοοι Πακιστάν, ηλικίας 28, 26 και 25 ετών αντίστοιχα, κατηγορούμενοι για παράνομη οπλοκατοχή.\nΕιδικότερα, χθες το βράδυ οι αστυνομικοί, στο πλαίσιο διενεργούμενων ελέγχων και περιπολιών για την πρόληψη και καταστολή της εγκληματικότητας, εντόπισαν τους τέσσερις αλλοδαπούς εντός εγκαταλελειμμένης γεώτρησης, σε αγρόκτημα στην περιοχή του Καναβαρίου Θηβών.\nΣε έρευνα που διενεργήθηκε στον περιβάλλοντα χώρο, βρέθηκαν επιμελώς κρυμμένα κάτω από ρίζα παρακείμενου δέντρου, περιτυλιγμένα σε πλαστική σακούλα και κατασχέθηκαν:\nΈνα (1) πιστόλι κρότου με τη γεμιστήρα του και\nδέκα (10) φυσίγγια, διαμετρήματος 0,22 cal , τύπου magnum .\nΣτο πλαίσιο της αστυνομικής έρευνας, διαπιστώθηκε επίσης ότι οι ανωτέρω συλληφθέντες είχαν εισέλθει και παρέμεναν παράνομα στη χώρα μας. Επιπλέον ο 27χρονος είναι καταχωρημένος στον κατάλογο ανεπιθύμητων αλλοδαπών, καθώς την 06-02-2013 είχε απελαθεί, σύμφωνα με την από 29-01-2013 απόφαση απέλασης της Αστυνομικής Διεύθυνσης Αρκαδίας .\nPrevious: Ενημέρωση για την ανάπλαση της οδού Επαμεινώνδα από το Δήμο Θηβών\nNext: Ήττα στα Γιάννενα από … λάθη


Έλενα Θεοδώρου: Ντύθηκε ασορτί με την τεσσάρων μηνών κορούλα της! (Φώτος)\nΜανούλα έγινε για πρώτη φορά στις 16 Οκτωβρίου η Έλενα Θεοδώρου, φέρνοντας στον κόσμο την κορούλα της, καρπός του έρωτα της με τον αγαπημένο της, Γιώργο Γεωργίου. Η όμορφη δημοσιογράφος και μοντέλο είχε μιλήσει στις αρχές Νοεμβρίου για τις δυσκολίες που αντιμετώπισε τις πρώτες βδομάδες της γέννηση της μπέμπας, καθώς όπως αποκάλυψε είχε γεννηθεί πρόωρα.\nΌλα αυτά ωστόσο ανήκουν στο παρελθόν, με τη ίδια να απολαμβάνει κάθε στιγμή με τη μικρή Νεφέλη, ενώ τις τελευταίες ημέρες, έχει επιστρέψει στις επαγγελματικές της υποχρεώσεις και στη θέση της στην εκπομπή, «Έλα να δεις» στο Omega.\nΜέσα από τον προσωπικό της λογαριασμό στο Instagram, η ευτυχισμένη μανούλα είναι ιδιαίτερα ενεργή, δημοσιεύοντας μάλιστα διάφορα στιγμιότυπα με τη μικρή της κορούλα. Στην τελευταία της ανάρτηση την είδαμε να κρατά στην αγκαλιά της τη μπέμπα της, με μαμά και κόρη να είναι ντυμένες ασορτί!


Πετρέλαιο - Φυσικό Αέριο Multitherm\nΠλεονεκτήματα για όλους!\nΟ νέοι λέβητες συμπύκνωσης πετρελαίου είναι εξοπλισμένοι με τεχνολογίες που χαρακτηρίζονται από την φιλικότητα στην προστασία του περιβάλλοντος και την ιδιαίτερα μεγάλη αποδοτικότητα και μεγάλη σιγουριά για το μέλλον του καταναλωτή. Ήρθαν για να αντικαταστήσουν τους λέβητες πετρελαίου παλαιάς τεχνολογίας και να προσφέρουν υψηλές αποδόσεις και οικονομία στη θέρμανση.\nΤο πετρέλαιο στο μέλλον\nΤο πετρέλαιο θα είναι στο μέλλον μία φθηνή μέθοδος θέρμανσης εφόσον μιλάμε για εκμετάλλευση από εξελιγμένα συστήματα θέρμανσης. Η μορφή του πετρελαίου συνεχώς εξελίσσεται για περιβαλλοντικούς λόγους και για την σωστή διαχείριση των ενεργειακών αποθεμάτων. Έτσι σε κάθε λίτρο πετρελαίου θα αναμιγνύονται όλο και περισσότερα βιολογικά πρόσθετα στο μέλλον. Οι νέοι λέβητες συμπύκνωσης πετρελαίου είναι ήδη από τώρα προετοιμασμένοι για τις μελλοντικές μορφές και γενεές πετρελαίου.\nΖεστό νερό χρήσης πάντα\nΟι λέβητες πετρελαίου τελευταίας τεχνολογίας διαθέτουν μποϊλερ διαστρωμάτωσης, την πιο σύγχρονη τεχνολογία για αποδοτική παραγωγή ζεστού νερού χρήσης μέσω της συμπύκνωσης πετρελαίου. Με χαμηλό κόστος λειτουργίας και με ελάχιστη απαίτηση χώρου.\nΖητήστε σήμερα τον εκσυγχρονισμό του συστήματος πετρελαίου της θέρμανσης σας. Καθίστε αναπαυτικά και επωφεληθείτε από τις σύγχρονες λύσεις και υπηρεσίες αναβάθμισης που προσφέρουμε.\nΕπιλογή κατάλληλου εξελιγμένου λέβητα πετρελαίου\nΤεχνολογίας συμπύκνωσης πετρελαίου\nΑναβάθμιση στην εξοικονόμηση του συστήματος\nΕξασφάλιση καύσης χωρίς κατάλοιπα


Συσκευές Συσκευές Συσκευές Συσκευές\nΠριν από την πρώτη παρασκευή καφέ, λειτουργήστε τη συσκευή σας δύο φορές, προσθέτοντας μόνο νερό. Μεταξύ των δυο λειτουργιών, αφήστε την καφετιέρα να κρυώσει για πέντε λεπτά. Θυμηθείτε ότι το καπάκι πρέπει να τοποθετηθεί πάνω στην κανάτα και ανοίγει αυτόματα, όταν βγάλετε την κανάτα από τη βάση της (εικ. 1).\nΠροετοιμασία του καφέ\nΒάλτε την ποσότητα κρύου νερού που επιθυμείτε στο δοχείο (εικ. 2). Η μεγαλύτερη δυνατή ποσότητα γεμίσματος (8 φλιτζάνια) δεν πρέπει να ξεπεραστεί.\nΤοποθετήστε την κανάτα σωστά κάτω από τη θήκη του φίλτρου της καφετιέρας. Εάν δεν τοποθετηθεί σωστά, ο καφές θα ξεχειλίσει.\nΤοποθετήστε αλεσμένο καφέ φίλτρου στη θήκη φίλτρου (εικ. 3).\nΠεριστρέψτε τη θήκη και κλείστε την. Τώρα μπορείτε να βάλετε την καφετιέρα σε λειτουργία (εικ. 4).\nΜετά την παρασκευή του καφέ, βγάλτε την κανάτα (εικ. 5).\nΓια να σερβίρετε τον καφέ, περιστρέφετε το καπάκι της κανάτας (εικ. 6)\nΑφαιρέστε το φίλτρο και πλύνετέ το στο χέρι. Το εσωτερικό της κανάτας πρέπει να καθαρίζεται με μια μαλακή βούρτσα και να ξεπλένεται με ζεστό νερό. Ξεβγάλτε το καπάκι, βάζοντάς το κάτω από τη βρύση. Καθαρίζετε την εξωτερική επιφάνεια της καφετιέρας με υγρό πανί.\n1. Οι περισσότερες συσκευές συνοδεύονται από οδηγίες χρήσης. Σε τι χρησιμεύουν κατά τη γνώμη σας;\n2. Ένας συγγενής σας αγόρασε καινούργια καφετιέρα και ετοιμάζεται να τη χρησιμοποιήσει για πρώτη φορά χωρίς να έχει διαβάσει τις οδηγίες χρήσης. Εσείς όμως, που τις έχετε διαβάσει, τον διακόπτετε κάθε φορά που κάνει λάθος, εξηγώντας του ποιος είναι ο σωστός τρόπος χρήσης:\nΑφού βγάλει την καφετιέρα από το κουτί της, τη βάζει κατευθείαν σε λειτουργία προσθέτοντας νερό και καφέ.\nΓεμίζει την καφετιέρα με δέκα φλιτζάνια νερό, για να ετοιμάσει καφέ για όλους τους φίλους του.\nΑφού σερβίρει τον καφέ, αφήνει την καφετιέρα στην πρίζα.\nΒυθίζει την καφετιέρα σε νερό για να την πλύνει.\n3. Σε ένα κείμενο οδηγιών χρήσης υπάρχουν συνήθως:\nοδηγίες για την πρώτη φορά που θα χρησιμοποιηθεί η συσκευή\nαναλυτικές οδηγίες για τον τρόπο λειτουργίας\nσυμβουλές για τη συντήρηση της συσκευής και, αν χρειάζεται, για το καθάρισμά της\nΒρείτε τις βασικές οδηγίες χρήσης για μια άλλη συσκευή και συγκρίνετε με τις οδηγίες της καφετιέρας. Ποιες διαφορές βρίσκετε;\n4. Οι οδηγίες χρήσης κατευθύνουν το χρήστη μιας συσκευής, τον καθοδηγούν πώς να τη χρησιμοποιήσει με σωστό και ασφαλή τρόπο. Κάποιες οδηγίες είναι υποχρεωτικές, δείχνουν πώς πρέπει να χρησιμοποιηθεί η συσκευή. Τέτοια οδηγία στο κείμενο είναι:\n5. Παρατηρήστε με πόσους διαφορετικούς τρόπους μπορούμε να δώσουμε την ίδια οδηγία:\nαποφύγετε κάθε επαφή με το βραστό νερό\nνα αποφύγετε κάθε επαφή με το βραστό νερό\nαποφεύγουμε κάθε επαφή με το βραστό νερό\nΜετατρέψτε την παρακάτω οδηγία με τον ίδιο τρόπο:\n• μετά τη χρήση βγάζετε τη συσκευή από την πρίζα\n6. Ένας συγγενής σας που έχει κατάστημα τροφίμων και ψιλικών ζητάει τη βοήθειά σας. Θέλει να ετοιμάσει μικρές επιγραφές με οδηγίες για τους πελάτες, αλλά δε θυμάται την ορθογραφία μερικών ρημάτων. Μπορείτε να τον βοηθήσετε συμπληρώνοντας τα γράμματα που λείπουν;\nΠαρακαλούμε, αφ....στε τις τσάντες σας στο ταμείο\nΖυγ....στε μόνοι σας τα φρούτα\nΠροτιμ....στε το κατάστημά μας για τις αγορές σας:\nΠαρακαλούμε, σταθ....τε στην ουρά για τα τυριά\nΕκτιμ....μόνοι σας την ποιότητα του λαδιού μας!\nΜετρ....την οξύτητά του με τον νέο μετρητή οξύτητας!\nΜείνατε ευχαριστημένοι από τις υπηρεσίες μας;\nΑπαντ....στε στο ερωτηματολόγιό μας, ξ....στε και βρ....τε\nτον τυχερό αριθμό! Κερδ....στε πλούσια δώρα!\n7. Χωριστείτε σε ζευγάρια «πελάτης – πωλητής». Σκεφτείτε το διάλογο και δραματοποιήστε τον.\n8. Το κείμενο που διαβάσατε παρουσιάζει την εξέλιξη των τηλεφωνικών καλωδίων. Χωριστείτε σε ομάδες και συγκεντρώστε ανάλογες πληροφορίες και εικόνες από την εγκυκλοπαίδεια για διαφορετικές συσκευές (ραδιόφωνο, τηλεόραση, ψυγείο) που έχουν εξελιχθεί με την ανάπτυξη της τεχνολογίας. Φροντίστε το κείμενό σας να μην ξεπερνάει τις 150 με 200 λέξεις και να περιέχει τα σημαντικότερα σημεία των πληροφοριών που βρήκατε. Φροντίστε, επίσης, να είναι κατανοητό από τους συμμαθητές σας. Κάθε ομάδα θα παρουσιάσει την εργασία της στην τάξη.\n9. Μια εταιρεία ηλεκτρικών ειδών θέλει να πληροφορήσει τους πελάτες της ότι αναλαμβάνει επισκευές συσκευών. Μπορείτε να βοηθήσετε συμπληρώνοντας τα κενά της ανακοίνωσης με λέξεις από το συννεφάκι που ακολουθεί;\nΕίμαστε στην ευχάριστη θέση να σας ανακοινώσουμε ότι η εταιρεία μας διαθέτει................................................ και εκτελεί δωρεάν ........................... σε ........................... που έχουν πρόβλημα, αν καλύπτονται από τη σχετική ........................... . Αν μια συσκευή παρουσιάσει..........................., ο πελάτης μπορεί να τη φέρει στην εταιρεία μας μαζί με την απόδειξη αγοράς. Σε περίπτωση που η συσκευή εμφανίσει ........................... που δεν επισκευάζεται, τότε φροντίζουμε άμεσα για την ........................... της. Σας υπενθυμίζουμε ότι η εγγύηση δεν καλύπτει προβλήματα λόγω κακής ........................... ή όταν ο πελάτης δεν ακολούθησε πιστά τις........................... χρήσης. Τέλος, μην ξεχνάτε ότι η εταιρεία μας διαθέτει γνήσια...........................για τις πιο πολλές ηλεκτρικές συσκευές που κυκλοφορούν στο εμπόριο.\nεπισκευές, οδηγίες, βλάβη, εγγύηση,\nO Γουέμπι είναι ένα πλάσμα που σας ξεναγεί στο διαδίκτυο και σας μαθαίνει ένα σωρό πράγματα για να σουλατσάρετε με άνεση και ασφάλεια στα απέραντα ηλεκτρονικά τοπία του, τα οποία είναι κατάσπαρτα με πολλές και ενδιαφέρουσες ηλεκτρονικές διευθύνσεις. Aπ' αυτές εμείς επιλέξαμε μερικές μόνο, τις οποίες και σας προτείνουμε ανεπιφύλακτα.\nπεριοδικό «Eρευνητές», Η Καθημερινή, τεύχος 245, 18/10/03\n1. Βρείτε στο λεξικό και συζητήστε μέσα στην τάξη τη σημασία των παρακάτω λέξεων, που έχουν σχέση με τη λειτουργία των ηλεκτρονικών υπολογιστών:\nδιαδίκτυο, ιστοσελίδα, ηλεκτρονική διεύθυνση,\n(δικτυακή) πλοήγηση, υπολογιστής,\nσκληρός δίσκος, οθόνη, ηχείο, «ποντίκι»,\nηλεκτρονική εγκυκλοπαίδεια, πληκτρολογώ\n2. Aπαντήστε στις παρακάτω ερωτήσεις:\nΤι προσφέρει το junior.gr σ' αυτούς που θα το επισκεφτούν;\nΣε ποια ιστοσελίδα σάς δίνεται η δυνατότητα να ζωγραφίσετε;\nΠού μπορούμε να πάρουμε πληροφορίες για θέματα αστρονομίας, γεωγραφίας και ζωολογίας;\nΣας ενδιαφέρει να διοργανώσετε σωστά ένα πάρτι. Πού μπορείτε να βρείτε ιδέες γι' αυτό;\n3. α. Το άρθρο συνοδεύεται από μερικά εικονίδια. Τι δείχνουν; Μπορείτε να βρείτε σε ποια από τις ιστοσελίδες που περιγράφονται στο άρθρο αντιστοιχεί το κάθε εικονίδιο;\nβ. Νομίζετε πως οι πληροφορίες που μας δίνει το άρθρο γι' αυτές τις ιστοσελίδες είναι αρκετές; Τι άλλο θα θέλατε να μάθετε; Συγκεντρώστε και σημειώστε τις ιδέες σας για να τις χρησιμοποιήσετε στη γραπτή δραστηριότητα 6.\n4. Η αρθρογράφος μάς δίνει μερικά προσωπικά της σχόλια, και μάλιστα με φιλικό και παιχνιδιάρικο τρόπο, αφού οι αναγνώστες της εφημερίδας είναι κυρίως παιδιά.\nΓια παράδειγμα, λέει: Ναι, στην οθόνη του υπολογιστή, με το ειδικό μολύβι που θα βρείτε! Έχει πλάκα!\nΠροσπαθήστε να βρείτε στο κείμενο και άλλες τέτοιες φράσεις.\nΣτα κείμενα που διαβάσατε υπάρχουν τελικές προτάσεις.\nΟι τελικές προτάσεις απαντούν στην ερώτηση «για ποιο σκοπό;» και αρχίζουν με τους τελικούς συνδέσμους για να, να.\nπ.χ. Ο Γουέμπι σάς ξενάγησε στο διαδίκτυο και σας έμαθε ένα σωρό πράγματα για να σουλατσάρετε με άνεση και ασφάλεια στα απέραντα ηλεκτρονικά τοπία του.\nΠροσοχή! Υπάρχουν προτάσεις που αρχίζουν κι αυτές με το «να», αλλά έχουν ρόλο αντικειμένου. Συμπληρώνουν ρήματα όπως: θέλω, μπορώ, προτιμώ κ.ά.\nΓια να μην τις μπερδεύετε με τις τελικές, να ξέρετε ότι στις τελικές προτάσεις ο τελικός σύνδεσμος «να» μπορεί να αντικατασταθεί με το «για να».\nπ.χ. Θα έρθει στο σπίτι να / για να γράψουμε στον υπολογιστή την εργασία μας.\n5. Βρείτε στο παρακάτω απόσπασμα τις προτάσεις που αρχίζουν με το «να» και αποτελούν συμπλήρωμα του ρήματος (έχουν ρόλο αντικειμένου):\nεφημερίδα Tα Nέα, 28/2/00\n6. Δημιουργήσατε τη δική σας σχολική ιστοσελίδα στο διαδίκτυο και ανυπομονείτε να την παρουσιάσετε!\nΓράφετε ένα άρθρο με 150 περίπου λέξεις για μια παιδική εφημερίδα, όπου παρουσιάζετε αναλυτικά τις δυνατότητες της ιστοσελίδας σας (μπορείτε να πάρετε ιδέες από αυτά που προτείνατε στη δραστηριότητα 3.β.).\nβρείτε έναν πετυχημένο τίτλο για την ιστοσελίδα σας\nβάλετε έναν κεντρικό τίτλο στο άρθρο που θα «τραβήξει» την προσοχή των αναγνωστών\nοργανώσετε το κείμενό σας σε στήλες\nμιλάτε με φιλικό και παιχνιδιάρικο τρόπο, που θα πείθει κάποιον να επισκεφτεί την ιστοσελίδα σας και θα κάνει πιο ευχάριστη την παρουσίασή σας\nβρείτε τις κατάλληλες φωτογραφίες που θα πλαισιώσουν το άρθρο σας\n7. α. Στο άρθρο με τον Γουέμπι συναντάμε κάποιες ξένες λέξεις, όπως: site (σάιτ), ανιματέρ, σέρφιγκ, μόντεμ. Ξέρετε τι σημαίνουν; Ποια είναι η αντίστοιχη ελληνική λέξη;\nβ. Ανακαλύψτε την κρυμμένη φράση που ξεκινάει από το «Για να».\nγ. Στο κείμενο που ακολουθεί λείπουν μερικά [ο]. Συμπληρώστε και τονίστε τις λέξεις, όπου χρειάζεται:\nΜε μεράκι και φαντασία, που μεταφράζ__νται σε πρ__τ__τυπα γραφικά με πολλά χρ__ματα,είναι φτιαγμένες οι περισσ__τερες σελίδες τ__ν σχολεί__ν, καθεμιά από τις οποίες έχει και άλλη άποψη. Πληκτρ__λ__γ__ντας κανείς τη διεύθυνση μπορεί να βρει φ__τ__γραφίες του σχολείου και της περι__χής , τα ονόματα των διδασκ__ντ__ν, τις δραστηρι__τητες που έγιναν και θα γίνουν. Επιπλέ__ν, με τον τρόπο αυτό οι μαθητές έχουν ακόμη ένα χρήσιμο εργαλεί__ για την καθημερινή σχολική ζ__ή.\nεφημερίδα Τα Νέα, 28/2/00\nΕυγένιος Τριβιζάς, Το μηχάνημα, «Η Γλώσσα μου», Ε' τάξη, ΟΕΔΒ, α' έκδοση 1984 (διασκευή)\n1. Διαβάστε προσεκτικά το κείμενο και απαντήστε στις ερωτήσεις:\nΠοια ήταν η απειλή που αισθάνθηκε ο καφετζής όταν είδε το μηχάνημα;\nΠοια εξήγηση έδωσε ο προσωπάρχης στον παραπονούμενο καφετζή;\nΜε ποιους τρόπους αποφάσισε να αντιμετωπίσει τον εχθρό του ο καφετζής;\nΠέτυχαν τα σχέδιά του;\n2. Πιστεύετε ότι οι μηχανές βλάπτουν ή εξυπηρετούν τους ανθρώπους; Συζητήστε τις απόψεις σας στην τάξη.\n3. α. Σε ποιο πρόσωπο γίνεται η αφήγηση; Ποιος διηγείται την ιστορία; Είναι κάποιος ήρωας της ιστορίας;\nβ. Θυμάστε ποιοι χρόνοι χρησιμοποιούνται στην αφήγηση; Χρησιμοποιούνται και στο κείμενο που διαβάσατε;\nγ. Διαβάστε την τρίτη παράγραφο «Ο Γιάννης συνέχισε … συμβιώσουν». Φανταστείτε τώρα πως την ιστορία διηγείται ο ίδιος ο καφετζής. Σε ποιο πρόσωπο θα γραφτεί; Τι άλλο θα αλλάξει;\n4. Να ποιες είναι, με σύντομο τρόπο, οι διαφορετικές φάσεις κατασκευής της ιστορίας που διαβάσατε:\nΤο μηχάνημα εμφανίζεται στα γραφεία και ο Γιάννης, ο καφετζής, φοβάται ότι θα χάσει τη δουλειά του.\nΟ Γιάννης αλλάζει συμπεριφορά και γίνεται πιο εργατικός, χωρίς να πετύχει κάτι.\nΟ Γιάννης επινοεί διάφορους ύπουλους τρόπους για να ξεφορτωθεί το μηχάνημα, χωρίς επιτυχία.\nΟ Γιάννης αποφασίζει να καταστρέψει βίαια το μηχάνημα.\nΟ Γιάννης παθαίνει ηλεκτροπληξία και ένα άλλο μηχάνημα τον αντικαθιστά.\nΑρκεί να αλλάξετε ένα ή περισσότερα στοιχεία από τα παραπάνω για να αλλάξει και η ιστορία. Φανταστείτε, για παράδειγμα, τι θα γινόταν εάν ο καφετζής δεν πάθαινε ηλεκτροπληξία.\nΣκεφτείτε ποια άλλα στοιχεία θα θέλατε να αλλάξετε για να προχωρήσει η ιστορία με διαφορετικό τρόπο. Μην ξεχάσετε στην ιστορία σας να συμπεριλάβετε τις σκέψεις και τα συναισθήματα του ήρωα.\n5. Σκεφτείτε πώς θα άλλαζε η ιστορία εάν ο ήρωας, αντί για καφετζής, ήταν ο υπάλληλος στο γραφείο όπου εγκαθιστούν το μηχάνημα και αυτό πάθαινε βλάβη. Φτιάξτε το σχεδιάγραμμα της ιστορίας σας με λίγες φράσεις. Έπειτα, αναπτύξτε κάθε φράση σε μια παράγραφο. Για να αναπτύξετε κάθε παράγραφο, προσπαθήστε να απαντήσετε σε ερωτήματα όπως: ποιος ή ποιοι, πού, πότε, γιατί, πώς. Συμβουλευτείτε και τον παρακάτω πίνακα:\nΘυμηθείτε να πείτε για:\n1. τα πρόσωπα της ιστορίας, τον τόπο και την αρχική κατάσταση\n2. το γεγονός που ανατρέπει την αρχική κατάσταση\n3. τις διάφορες ενέργειες που γίνονται για την επίλυση του προβλήματος\n4. τα εμπόδια στην επίλυση του προβλήματος\n5. την αντίδραση – τις προσπάθειες των προσώπων, σκέψεις και συναισθήματα\n6. τα αποτελέσματα των προσπαθειών\n7. το τέλος της ιστορίας\n6. Σας αρέσουν τα ηλεκτρονικά παιχνίδια; Θα θέλατε να φτιάξετε μια ιστορία με θέμα τις περιπέτειες που παίζονται στο αγαπημένο σας ηλεκτρονικό παιχνίδι, για να το μάθουν και οι συμμαθητές σας; Δεν έχετε παρά να ακολουθήσετε το σχεδιάγραμμα:\nπαρουσιάστε τους ήρωες, τον τόπο και το χρόνο\nποια είναι η αποστολή τους\nποια εμπόδια ή κινδύνους συναντούν\nτι εφόδια διαθέτουν\nμε ποιον τρόπο πρέπει να υπερπηδήσουν τα εμπόδια\nμε ποιον τρόπο φαίνονται τα συναισθήματα\nτων προσώπων που παίρνουν μέρος\nπώς τερματίζεται το παιχνίδι\nΜπορείτε να κάνετε και έναν διαγωνισμό. Διαβάστε τις ιστορίες που γράψατε και διαλέξτε την καλύτερη περιπέτεια. Καλή τύχη!\n7. Πάρτε από ένα κομμάτι χαρτί και γράψτε σ' αυτό πέντε τυχαία γράμματα (χωρίς επαναλήψεις). Δώστε το χαρτί στον διπλανό σας και πάρτε εσείς το δικό του. Γράψτε μια πρόταση με λέξεις που αρχίζουν από τα γράμματα του χαρτιού (προσθέστε άρθρα όπου χρειάζονται). Προσπαθήστε να έχει κάποιο νόημα η πρότασή σας και να έχει σχέση με συσκευές και μηχανήματα.\nΤ Σ Μ Β Α\nΤα Σύγχρονα Μηχανήματα Βοηθούν τους Ανθρώπους ή\nΤο Σκουπάκι Μαζεύει τις Βρομιές Αμέσως ή\nΤο Σεσουάρ της Μαρίας Βγάζει Αέρα\nΠώς οργανώνεται ένα κείμενο οδηγιών\n1.α. Πώς δίνουμε οδηγίες σε κάποιον γενικά\nΠροσπαθούμε να δίνουμε σαφείς και σωστές πληροφορίες.\nΧρησιμοποιούμε κυρίως προστακτική και υποτακτική (αλλά και οριστική μέλλοντα ή ενεστώτα).\nΠροσέχουμε να γράφουμε σωστά τις καταλήξεις, κυρίως της προστακτικής, όπου συχνά γίνονται ορθογραφικά λάθη.\n1.β. Πώς διαβάζουμε και καταλαβαίνουμε τις οδηγίες χρήσης (μιας συσκευής, ενός παιχνιδιού, του διαδικτύου)\nΣε ένα κείμενο οδηγιών χρήσης για μια συσκευή υπάρχουν συνήθως:\nΣυμβουλές για να τη χρησιμοποιούμε με ασφάλεια.\nΟδηγίες για την πρώτη φορά που θα χρησιμοποιηθεί η συσκευή.\nΑναλυτικές οδηγίες για τον τρόπο λειτουργίας.\nΣυμβουλές για τη συντήρηση της συσκευής και, αν χρειάζεται, για το καθάρισμά της.\nΣε ένα κείμενο οδηγιών χρήσης για ένα παιχνίδι, υπάρχουν συνήθως:\nΤα περιεχόμενα-μέρη ενός παιχνιδιού.\nΤι πρέπει και τι δεν πρέπει να κάνει ο κάθε παίκτης.\nΟ στόχος των παικτών και πότε τελειώνει το παιχνίδι.\nΣε ένα κείμενο οδηγιών χρήσης για το διαδίκτυο, υπάρχουν συνήθως:\nΟι βασικές οδηγίες για να βρούμε μια διεύθυνση και να την επισκεφτούμε.\nΟδηγίες πώς να περιηγούμαστε σε μια ή περισσότερες διευθύνσεις και να βρίσκουμε όσες πληροφορίες μάς ενδιαφέρουν.\nAισχύλος, Προμηθέας Δεσμώτης (σελ.48)\nTζιάννι Pοντάρι, Περιπέτειες με την τηλεόραση (σελ.60)\nMηχανές, εκδ. Eρευνητές, Αθήνα, 1995\nΣακελλαρίου Xάρης, Tρία παιδιά χαμένα στο διάστημα, εκδ. Kέδρος, Αθήνα, 1984\nΣίνου Kίρα, Tο μεγάλο πείραμα, εκδ. Kέδρος, Αθήνα,1981\nYπολογιστές για μικρούς… και μεγάλους με εικόνες, εκδ. Γκιούρδας, Αθήνα, 2003\nE.T. ο εξωγήινος, Στίβεν Σπίλμπεργκ, 1982\nTα παιδιά του πετρελαίου, Iμπραΐμ Φορουζές, 2001\nTο τρίο της Mπελβίλ, Σιλβέν Σομέ, 2003\nToy story, Tζον Λάσιτερ, 1995\nΠ.X. (O Γίγαντας), στίχοι K. X. Mύρης, μουσική Γ. Mαρκόπουλος\nTο ηλιακό λεωφορείο, στίχοι M. Kριεζή, μουσική Λ. Πλάτωνος\nBιομηχανικό Mουσείο Eρμούπολης, Γ. Παπανδρέου 11, Σύρος\nΊδρυμα Mείζονος Eλληνισμού, Πειραιώς 254, Tαύρος, Aθήνα\nTαχυδρομικό Mουσείο, πλατεία Παναθηναϊκού Σταδίου 5, Παγκράτι, Aθήνα\nTεχνικό Mουσείο Θεσσαλονίκης, βιομηχανική περιοχή Θεσσαλονίκης, Σίνδος


Το πρώτο xmas δώρο για φέτος – Εκεί που ερωτεύομαι τη ζωή\n26 Νοεμβρίου 2016 4 Μαρτίου 2018 Marina Tsardakli\nΜε ετικέτα Blogging,το πρώτο χριστουγεννιάτικο δώρο για φέτος,χριστούγεννα 2016,Δώρα,εκεί που ερωτεύομαι την ζωή\nPrevious postΠεριμένοντας τα Χριστούγεννα\nNext post25 λέξεις\n12 σκέψεις σχετικά με το “Το πρώτο xmas δώρο για φέτος”\n26 Νοεμβρίου 2016 στο 12:44 μμ\n26 Νοεμβρίου 2016 στο 5:10 μμ\n28 Νοεμβρίου 2016 στο 10:53 πμ\nΝονούλι μου δεν άλλαξα τίποτα, απλά όπως λέει και η Αλεξάνδρα μας έβαλα 3-4 εικόνες και γυρνούν σαν slide. Σε αυτό το blog όπως έχεις δει, δεν κάνω μεγάλες αλλαγές, οπότε όσο μπορώ να μην το κάνω βαρετό, το προσπαθώ! Χαίρομαι όμως που σου αρέσει η εικόνα αυτή και ελπίζω να την πετυχαίνεις!\nΣου στέλνω μεγάλο φιλί για καλή εβδομάδα 😘💜💛\n28 Νοεμβρίου 2016 στο 11:58 μμ\n26 Νοεμβρίου 2016 στο 5:12 μμ\n28 Νοεμβρίου 2016 στο 10:54 πμ\nΑυτό ακριβώς που λες Αλεξάνδρα μου, όταν το δώρο είναι από καρδιάς είναι πάντα όμορφο! Καλή μας εβδομάδα 😘💜\n26 Νοεμβρίου 2016 στο 7:35 μμ\n28 Νοεμβρίου 2016 στο 10:55 πμ\nΣε ευχαριστώ Αριστάκι μου 🙂 Ναι έχει χαθεί, αλλά έχει υποσχεθεί πως θα επιστρέψει, οπότε τουλάχιστον αυτό με παρηγορεί!\n26 Νοεμβρίου 2016 στο 8:54 μμ\n28 Νοεμβρίου 2016 στο 10:56 πμ\nΤι όμορφη ευχή Αρτίστα μου. Σε ευχαριστώ πολύ και φυσικά ανταποδίδω! 🙂\n27 Νοεμβρίου 2016 στο 7:00 μμ\n28 Νοεμβρίου 2016 στο 10:57 πμ\nΝα είσαι καλά μαγισσούλα μου, και εγώ ανυπομονώ το Συριανάκι να βρεθεί πάλι κοντά μας, μας έλειψε!


Κάλεσμα για τη «Νέα Ελλάδα» από τον Αντώνη Σαμαρά - alterinfo.gr\nΚάλεσμα για τη «Νέα Ελλάδα» από τον Αντώνη Σαμαρά\nΚάλεσμα για επιστροφή των κεντροδεξιών στελεχών που έχουν αποχωρήσει από τη ΝΔ προκειμένου να συστρατευθούν στην προσπάθεια για τη “Νέα Ελλάδα” απηύθυνε ο πρωθυπουργός κ. Αντώνης Σαμαράς με την ομιλία του στο κλείσιμο του 9ου συνεδρίου του κόμματος.\n\_r\_nΈχοντας βάλει καθαρά δεξιά ατζέντα στην ομιλία του της Παρασκευής όπου επιτέθηκε στον ΣΥΡΙΖΑ και στην Αριστερά, επανέλαβε τις σκληρές θέσεις για το μεταναστευτικό και επιβεβαίωσε την προσήλωσή του στο δόγμα νόμος και τάξη ο κ. Σαμαράς στο κλείσιμο επικέντρωσε στην έκκληση για διεύρυνση της παράταξης.\_r\_n\_r\_nΔεν ήταν λίγα τα στελέχη μεταξύ των συνέδρων που το εξέλαβαν ως την πρώτη κίνηση για την μετεξέλιξη της ΝΔ στην Ευρωπαϊκή Παράταξη.\_r\_n\_r\_n«Ελάτε όλοι μαζί να φτιάξουμε τη Νέα Ελλάδα. Θα την κερδίσουμε τη μάχη για τη Νέα Ελλάδα. Θέλουμε να αλλάξουμε το μέλλον και τη μοίρα του τόπου. Σήμερα δεν είναι το τέλος ενός ακόμα συνεδρίου της παράταξης. Είναι η αρχή μιας νέας εποχής για την παράταξη και την χώρα» ανέφερε ο κ. Σαμαράς.\_r\_n\_r\_nΑν και στις ομιλίες του δεν άφησε υπαινιγμούς για μετεξέλιξη του κόμματος συνεργάτες του εξηγούσαν ότι η προσπάθεια για τη «Νέα Ελλάδα» θα αποτελέσει την πολιτική στέγη για δυνάμεις και εκτός ΝΔ που έχουν μεταρρυθμιστικό, φιλοευρωπαϊκό και εκσυγχρονιστικό στίγμα.\_r\_n\_r\_nΈχοντας ελέγξει μετά την εκλογή της νέας Πολιτικής Επιτροπής τον κομματικό μηχανισμό οι επόμενες κινήσεις του κ. Σαμαρά θα εξαρτηθούν από την πορεία της οικονομίας που θα καθορίσει και τις πολιτικές εξελίξεις. Η διεύρυνση και η μετεξέλιξη σε “Νέα Ελλάδα” ή “Ευρωπαϊκή Παράταξη” θα εξαρτηθούν από τον χρόνο των εκλογών και από την ανταπόκριση που θα βρει το κάλεσμα σε προσωπικότητες εκτός δεξιάς παράταξης.\_r\_n\nΟ πρωθυπουργός είπε ότι έχει όραμα και σχέδιο και αποφασιστικότητα για να τα εφαρμόσει και ότι η διάκριση μνημόνιο – αντιμνημόνιο έχει ξεπεραστεί, ωστόσο απέφυγε να περιγράψει λεπτομερώς το όραμά του.\n\_r\_nΑπέφυγε επίσης να μιλήσει για τις δεσμεύσεις της κυβέρνησης και τις συζητήσεις με την Τρόικα όπως και ότι δεν θα ληφθούν νέα μέτρα, πρόβαλλε όμως την συμφωνία για τον ΤΑΠ ως την θετικότερη κίνηση της τελευταίας δεκαετίας καθώς και για τις συμφωνίες με τους Κινέζους που είναι σε εξέλιξη. Είπε όμως ότι το 2021 η Ελλάδα θα γιορτάσει τα 200 χρόνια από την επανάσταση ισχυρή και χωρίς μνημόνια.\_r\_n\nΠάντως ήδη στον δρόμο της επιστροφής είναι οι κ.κ. Κώστας Μαρκόπουλος και Θέοδωρος Σολδάτος που είχαν αποχωρήσει παλαιότερα λόγω της μνημονιακής στροφής της ΝΔ. Ενδιαφέρον έχει ότι δεν είχε κληθεί στο συνέδριο εκπρόσωπος του ΛΑΟΣ γιατί όπως είπαν οι διοργανωτές δεν είναι κοινοβουλευτικό κόμμα.\n\_r\_nΝέα Πολιτική Επιτροπή\_r\_n\_r\_nΑπό την πρώτη ημέρα είχε αρχίσει και η μάχη των διαδρόμων για την εκλογή της νέας Πολιτικής Επιτροπής -πρώην Κεντρική Επιτροπή- με τους συνεργάτες του πρωθυπουργού να δίνουν σκληρή γραμμή για το ποιοι θα εκλεγούν. Την ώρα που από βήματος έκανε έκκληση για ενότητα, στους διαδρόμους γίνονταν αποκλεισμοί στελεχών που δεν είχαν υποβάλλει επαρκώς τα διαπιστευτήριά τους στο ηγετικό περιβάλλον.\_r\_n\_r\_nΤο ηγετικό επιτελείο θέλει μία νέα Πολιτική Επιτροπή που να επιβεβαιώνει ότι ο κ. Σαμαράς ελέγχει απόλυτα το κόμμα. Οι άλλες ομάδες καραμανλικοί και εναπομείναντες μητσοτακικοί απέφυγαν να μπουν στην διαμάχη της εκλογής. Στις συζητήσεις όμως στα πηγαδάκια δεν έκρυβαν την διαφοροποίησή τους τόσο από την πολιτική -όπως στην ΕΡΤ- όσο και στις κομματικές μεθοδεύσεις.\_r\_n\nΗ ομιλία Σαμαρά το μεσημέρι της Κυριακής έγινε στους απόηχους της διαμάχης με τον μοναδικό πια κυβερνητικό του εταίρο που προκάλεσαν οι αναφορές του κοινοβουλευτικού εκπροσώπου του κόμματος κ. Μάκη Βορίδη εναντίον του ιδρυτή του ΠΑΣΟΚ Ανδρέα Παπανδρέου. Παρά το τηλεφώνημα του κ. Βαγγέλη Βενιζέλου ο κ. Σαμαράς απέφυγε να αποδοκιμάσει τον κοινοβουλευτικό του εκπρόσωπο και τον υπουργό Υγείας κ. Άδωνη Γεωργιάδη που στήριξε τον προσωπικό του φίλο.\n\_r\_nΤο επεισόδιο πάντως πυκνώνει τα σύννεφα στις σχέσεις των δύο κυβερνητικών εταίρων που έχουν ανοικτά ζητήματα από την επικαιροποίηση της προγραμματικής συμφωνίας μέχρι το αντιρατσιστικό και την ΕΡΤ. Το ηγετικό επιτελείο της ΝΔ θεωρεί ότι μετά την αποχώρηση της ΔΗΜΑΡ εφόσον το ΠΑΣΟΚ παρέμεινε στην κυβέρνηση είναι πλέον εγκλωβισμένο, δεν έχει περιθώριο κινήσεων και είναι υποχρεωμένο να ευθυγραμμίζεται με τις αποφάσεις του Μαξίμου.\_r\_n\_r\_nΠηγή: Πρώτο Θέμα


ΘΕΜΑ Ομιλία του βουλευτή Μεσσηνίας και κοινοβουλευτικού εκπροσώπου του ΠΑΣΟΚ κ. Δημήτρη Κουσελά, κατά τη συζήτηση στην Ολομέλεια της Βουλής του σ.ν. «Αύξηση συντάξεων Δημοσίου, εισοδηματική πολιτική έτους 2008 κ.α. διατάξεις»\nΚυρίες και κύριοι συνάδελφοι, άκουσα πολύ προσεκτικά τον Υφυπουργό να μιλά επί της εισοδηματικής πολιτικής και αναρωτήθηκα αν και κατά πόσο η Κυβέρνηση καταλαβαίνει τι συμβαίνει στην ελληνική κοινωνία και ποια είναι η κατάσταση που έχει διαμορφώσει με την πολιτική της ή αν δεν την ενδιαφέρει καθόλου αυτή η κατάσταση. Μάλλον, απ’ ότι φαίνεται, δεν έχει συνειδητοποιήσει ότι με τις πράξεις, τις παραλείψεις και την ανικανότητά της να ελέγξει την αγορά, να διαχειριστεί αυτή την ανεξέλεγκτη κατάσταση που επικρατεί σήμερα, έχει συμβάλει αποφασιστικά στον τυφώνα της ακρίβειας που κυριολεκτικά σαρώνει τα εισοδήματα των Ελλήνων πολιτών, των ελληνικών νοικοκυριών.\nΈχετε τεράστιες ευθύνες, κύριε Υπουργέ, γιατί αφήσατε τα καρτέλ να λειτουργούν κυριολεκτικά ανενόχλητα. Αφήσατε ανεξέλεγκτα τα κυκλώματα που λυμαίνονται την αγορά στα τρόφιμα στα είδη λαϊκής κατανάλωσης, στο πετρέλαιο και στα φάρμακα. Και πυροδοτήσατε εσείς οι ίδιοι την ακρίβεια, με τις απανωτές αυξήσεις των τιμολογίων των Δ.Ε.Κ.Ο. Αυξήσεις που ήταν μέχρι σήμερα πολύ πάνω από τον πληθωρισμό.\nΠυροδοτήσατε την ακρίβεια, αυξάνοντας το Φ.Π.Α. και όλους τους έμμεσους φόρους. Οδηγήσατε, έτσι, και οδηγείτε τα νοικοκυριά σε απόγνωση. Τα αναγκάζετε να περικόπτουν είδη βασικής ανάγκης στα τρόφιμα, στην ένδυση, στην υπόδηση.\nΚαι είναι χαρακτηριστικές οι καταστάσεις που βγαίνουν από τις πρόσφατες δημοσκοπήσεις, ότι για παράδειγμα το 32% των εργαζομένων στον ιδιωτικό τομέα προστρέχει σήμερα στην οικογενειακή βοήθεια προκειμένου να τα φέρει σε πέρας ‘Οτι ένα 37% των Ελλήνων πολιτών δεν έχει τη δυνατότητα να πληρώσει ούτε καν τα τιμολόγια των Δ.Ε.Κ.Ο.\nΧιλιάδες άλλωστε είναι τα νοικοκυριά, για τα οποία η επιβίωση αποτελεί πρόβλημα υπό αυτές τις συνθήκες.\nΔεν μιλάμε, βέβαια, για τις διακοπές- γιατί καλοκαίρι έρχεται- γιατί απ’ ό,τι φαίνεται και απ’ ό,τι λένε οι έρευνες, το 47% των Ελλήνων δεν θα μπορέσει φέτος να κάνει διακοπές! Για πρώτη φορά το κόστος ζωής στη χώρα μας ξεπέρασε το 90% του κόστους της ευρωζώνης, με μισθούς βέβαια πολύ χαμηλότερους από τους αντίστοιχους της Ευρωζώνης. Αντί για την πραγματική σύγκλιση που είχατε υποσχεθεί με τις υπόλοιπες ευρωπαϊκές χώρες, έχουμε συνεχώς απόκλιση.\nΑκούσαμε όλοι, κυρίες και κύριοι συνάδελφοι, τον κ. Δούκα να διερωτάται πρόσφατα πως μπορεί κάποιοι να επιζούν με 1000 ευρώ το μήνα. Για σκεφθείτε, κυρίες και κύριοι συνάδελφοι, πόσοι αναγκάζονται να ζήσουν με πολύ λιγότερα! Γιατί σύμφωνα με έκθεση της Ευρωπαϊκής Επιτροπής για την κοινωνική συνοχή 2,5 εκατομμύρια συμπολίτες μας έχουν ετήσιο εισόδημα μέχρι 8.000 ευρώ το χρόνο, δηλαδή διαθέτουν λιγότερα από 22 ευρώ τη μέρα και το 1,6% του ελληνικού πληθυσμού διαθέτει μέχρι 5 ευρώ. Αυτή είναι η κατάσταση!\nΑπό την άλλη πλευρά γνωρίζετε πάρα πολύ καλά ότι είχατε διαμορφώσει, όταν διαμορφώνατε αυτήν την εισοδηματική πολιτική, έναν προϋπολογισμό που θα έτρεχε με πληθωρισμό 3% ή το πολύ 3,5% και ο πληθωρισμός τρέχει σήμερα με πάνω από 4,5% -o κ. Κοντοπυράκης σας είπε ότι δεν ξέρει που θα φθάσει-. Και αυτός βέβαια είναι ο επίσημος πληθωρισμός, δεν είναι ο πραγματικός πληθωρισμός, αυτός που αφορά τους ασθενέστερους. Γιατί όπως έδειξε πρόσφατη έρευνα των «Νέων», ο πραγματικός πληθωρισμός ξεπερνάει το 6,2%. για τις ασθενέστερες, για τις λαϊκές τάξεις.\nΣύμφωνα με μετρήσεις της EUROSTAT για την Ελλάδα, μόνο φέτος η ακρίβεια στα τρόφιμα αφαίρεσε από κάθε μη προνομιούχο πολίτη 180 ευρώ, ενώ 500 ευρώ είναι η συνολική αφαίρεση από το εισόδημα των Ελλήνων πολιτών από την αύξηση της ακρίβειας.\nΚαι σε σχέση με το μείζον αυτό ζήτημα, δεν θέλω να αναφερθώ ούτε στα άσφαιρα μέτρα του Υπουργείου Ανάπτυξης, μέτρα που άλλωστε το άλλο Υπουργείο, το Υπουργείο Οικονομίας, αμφισβητεί, ούτε στις «συμφωνίες κυρίων» που εσείς στο παρελθόν τις λοιδορούσατε, ούτε στις αποσπασματικές μειώσεις των τιμών, οι οποίες δεν είναι ούτε καν ασπιρίνες για να αντιμετωπίσουν το μεγάλο αυτό πρόβλημα!\nΔεν θα σταθώ ούτε στη συναισθηματική κατάσταση του Πρωθυπουργού, που τη μεταδίδει έντεχνα στα ΜΜΕ, που κρύβεται κατά τα άλλα πίσω από τους Υπουργούς του, εμφανιζόμενος σαν «θυμωμένος».\nΕάν ο κ. Καραμανλής είναι θυμωμένος ή εξοργισμένος, ας φροντίσει η Κυβέρνησή του να πάρει πραγματικά μέτρα και όχι μέτρα στάχτη για τα μάτια των Ελλήνων πολιτών! Και πρώτα από όλα, ας σταματήσει να πετάει τη μπάλα στην εξέδρα. Γιατί είδαμε σήμερα μία επιστολή που έστειλε στην Ευρωπαϊκή Ένωση, στον κ. Μπαρόζο, ζητώντας από την Ευρωπαϊκή Ένωση να πάρει μία σειρά από μέτρα, που ο ίδιος, εδώ στη χώρα μας, δεν τα έχει πάρει!\nΤο πρώτο που θα έπρεπε να κάνει είναι να τολμήσει να μειώσει τα τιμολόγια των ΔΕΚΟ. Όμως βλέπουμε διοικητές μεγάλων επιχειρήσεων, όπως είναι ο Διοικητής της ΔΕΗ, που αντί να πάει σε μείωση των τιμολογίων των ΔΕΚΟ, διεκδικεί αυτήν τη στιγμή να αφεθεί ελεύθερη η τιμολόγηση των υπηρεσιών που προσφέρει η ΔΕΗ.\nΤο δεύτερο που θα έπρεπε να κάνει, είναι να ενεργοποιήσει τους ελεγκτικούς μηχανισμούς, με στενή παρακολούθηση και έλεγχο της αγοράς, να ενεργοποιήσει τη νομοθεσία για το σπάσιμο των ολιγοπωλιακών καταστάσεων και των ΚΑΡΤΕΛ που είναι πια γνωστά και που κυριολεκτικά λυμαίνονται την αγορά, να προστατεύσει ουσιαστικά και αποτελεσματικά στους δανειολήπτες.\nΉδη ο Πρόεδρος του ΠΑΣΟΚ έχει υποβάλει πρόταση πέντε σημείων για το ζήτημα αυτό, αλλά δυστυχώς η Κυβέρνηση, κύριε Υπουργέ, μέχρι σήμερα κωφεύει και την αγνοεί.\nΤέλος, να αλλάξει εισοδηματική πολιτική, μία εισοδηματική πολιτική που διαμορφώθηκε κάτω από τελείως διαφορετικές συνθήκες. Είναι αυτό που συζητάμε σήμερα στα μέσα του χρόνου, ενώ η εισοδηματική πολιτική διαμορφώθηκε τον Δεκέμβριο, κάτω από τελείως διαφορετικούς όρους και προϋποθέσεις.\nΣτοιχειώδης λοιπόν ευαισθησία της Κυβέρνησης απέναντι σ’ όλο αυτόν τον κόσμο που δεν μπορεί να επιβιώσει, θα ήταν, από τη στιγμή που διαμορφώνεται μία τέτοια κατάσταση, να αλλάξει στοιχειωδώς τουλάχιστον την εισοδηματική πολιτική, ώστε να είναι μία εισοδηματική πολιτική που να περιέχει αυξήσεις και όχι μειώσεις!\nΗ σημερινή σας στάση, λοιπόν, δηλαδή το να επιμένετε να περάσετε έτσι, χωρίς διάλογο και με το έτσι θέλω, με μία ισχνή κοινοβουλευτική πλειοψηφία αυτήν την εισοδηματική πολιτική σα να μη συμβαίνει τίποτα, σα να μην έχει αλλάξει τίποτα όλο αυτό το χρονικό διάστημα στην ελληνική κοινωνία και στην ελληνική οικονομία, αποτελεί πρόκληση πρώτου μεγέθους!\nΕίπε ο κύριος Υπουργός ότι η εισοδηματική πολιτική απαντά θετικά στην ανάγκη για στήριξη του εισοδήματος. Όχι μόνο αυτή η εισοδηματική πολιτική δεν απαντά θετικά, κύριε Υπουργέ, στην ανάγκη για στήριξη του εισοδήματος, αλλά αντί για αυξήσεις περιέχει μειώσεις.\nΈρχομαι καταρχήν στο θέμα των συντάξεων. Όπως τόνισε και ο εισηγητής μας, οι συνταξιούχοι παίρνουν αύξηση από μισό μέχρι ένα ευρώ τη μέρα. Η αύξηση στις συντάξεις, που προκύπτει από την ενσωμάτωση του 1/3 του κινήτρου απόδοσης στους βασικούς μισθούς των εν ενεργεία, αφαιρείται με την ισόποση μείωση του επιδόματος εξομάλυνσης.\nΜιλάμε δηλαδή για μεσοσταθμική αύξηση της τάξης του 3,3%, μικρότερη κατά 1,3% και αυτού του πληθωρισμού. Αυτήν τη μεταχείριση επιφυλάσσετε σε συνταξιούχους, από τους οποίους οι εφτά στους δέκα παίρνουν συντάξεις κάτω από 600 ευρώ το μήνα!\nΣ’ ό,τι αφορά τους δημοσίους υπαλλήλους, όπως σας επεσήμανε και η ΑΔΕΔΥ, οι δικές σας υποσχέσεις και αυτές του κυρίου Πρωθυπουργού για τη λειτουργία του νέου μισθολογίου, για τρίτη συνεχή χρονιά από το 2006 μέχρι σήμερα, παραμένουν στα αζήτητα.\nΓια πρώτη φορά από τότε που εφαρμόζεται το νέο μισθολόγιο επιχειρείτε «αυξήσεις» σε δύο δόσεις, 1η Ιανουαρίου και 1η Οκτωβρίου. Γνωρίζετε πολύ καλά ότι οι αυξήσεις αυτές δεν είναι σε καμία περίπτωση της τάξης του 4,5%.\nΜεσοσταθμικά, η αύξηση αυτή δεν ξεπερνά το 3%. ‘Ομως δεν είναι ούτε 3% και αυτό γιατί οι αυξήσεις τις οποίες υπολογίζετε δεν δίνονται στα επιδόματα, παρά μόνο στο βασικό κορμό του ενιαίου μισθολογίου. Μία σειρά από επιδόματα δεν παίρνουν την αύξηση, με αποτέλεσμα αυτή να πέφτει στο 2,5%.\nΌπως επίσης απέδειξε η ΑΔΕΔΥ στην ακρόαση των φορέων, ο τρόπος ενσωμάτωσης του 1/3 του κινήτρου απόδοσης, όχι μόνο δεν αυξάνει τις καταβαλλόμενες αποδοχές στους δημοσίους υπαλλήλους, αλλά τις μειώνει κιόλας, από τη στιγμή που το όφελος που προκύπτει είναι μόλις 58 ευρώ, ενώ η αύξηση των κρατήσεων ανέρχεται σε 72 ευρώ.\nΈχω εδώ -και θα σας καταθέσω- τη μισθοδοσία Απριλίου και Ιουνίου εργαζόμενου στο Δημόσιο με 25 χρόνια υπηρεσίας, κύριε Υπουργέ. Είναι ΠΕ και η αύξηση που παίρνει – το καταθέτω για τα Πρακτικά- είναι 6 ευρώ το δεκαπενθήμερο, δηλαδή συνολικά 12 ευρώ! Είναι στη διάθεσή σας η μισθοδοσία, για να μη λέτε ότι με αυτές τις αυξήσεις επιτυγχάνετε κοινωνική ισορροπία και κοινωνική αποτελεσματικότητα.\n(Στο σημείο αυτό ο Βουλευτής κύριος Δημήτριος Κουσελάς καταθέτει για τα Πρακτικά το προαναφερθέν έγγραφο το οποίο βρίσκεται στο αρχείο του Τμήματος Γραμματείας της Διεύθυνσης Στενογραφίας και Πρακτικών της Βουλής)\nΤαυτόχρονα ξέρετε πολύ καλά ότι αντί για καλό κάνετε κακό γιατί χαλάτε το ενιαίο μισθολόγιο και τη σχέση που υπήρχε μεταξύ αρχικού και καταληκτικού κλιμακίου, αλλά και τις σχέσεις των επιμέρους μισθολογίων για τους εργαζόμενους που είναι υποχρεωτικής εκπαίδευσης, τους ΔΕ, τους ΤΕ και τους ΠΕ. Ουσιαστικά δηλαδή μιλάμε για αυξήσεις κάτω από 2%. Αν σ’ αυτά συνυπολογίσουμε όχι τις φορολογικές ελαφρύνσεις που είπατε πριν αλλά τις φορολογικές επιβαρύνσεις –γιατί περί φορολογικών επιβαρύνσεων πρόκειται- και αυτές αφορούν που τους έμμεσους φόρους και το ενιαίο τέλος ακινήτων, η επιβάρυνση είναι πολύ μεγαλύτερη.\nΚύριε Υπουργέ, σας άκουσα να λέτε ότι από τα 100 ευρώ των πρωτογενών δαπανών τα 44,3 πήγαν για μισθούς και συντάξεις και αναρωτήθηκα πραγματικά τι εννοείτε με αυτήν σας την τοποθέτηση. Τι θέλετε να πείτε; Ότι έχουμε καλοπληρωμένους δημόσιους υπαλλήλους; Αυτό ισχυρίζεστε, ή ότι έχουμε έναν υπερδιογκωμένο δημόσιο τομέα;\nΕάν έχουμε ένα μεγάλο δημόσιο τομέα, τότε θα πρέπει να κάνετε την αυτοκριτική σας εδώ, μπροστά στο εθνικό Κοινοβούλιο, γιατί σε μια τετραετία φορτώσατε τον δημόσιο τομέα με 300-400 χιλιάδες συμβασιούχων επιπλέον, εσείς οι οποίοι θα λήγατε μια και καλή το θέμα των συμβασιούχων.\nΕπίσης, σας άκουσα να ισχυρίζεστε- και εσείς και ο Εισηγητής της Πλειοψηφίας- ότι με αυτά τα μέτρα που παίρνετε, εξαντλείτε τα περιθώρια του Προϋπολογισμού, ότι αυτά, όπως είπατε στην Επιτροπή, υπερβαίνουν και τις προβλέψεις του Προϋπολογισμού.\nΠοιου Προϋπολογισμού, όμως, κύριε Υπουργέ; Τον Προϋπολογισμό εσείς τον διαμορφώνετε και εσείς τον εκτελείτε. Εσείς δεν επιλέξατε, κύριε Υπουργέ, να αφαιρέσετε από τα έσοδα του Προϋπολογισμού ένα ακόμα δισεκατομμύριο το χρόνο έσοδα, μειώνοντας τους φορολογικούς συντελεστές στις 37 χιλιάδες μεγαλύτερες επιχειρήσεις;\nΕσείς δεν αποφασίσατε να αυξήσετε τα περιθώρια των καθαρών κερδών στους μερισματούχους και στους μεγαλομετόχους, μειώνοντας και πάλι τα έσοδα του κρατικού Προϋπολογισμού; Εσείς δεν αφήσατε να υπάρξει καθίζηση σε στα έσοδα από την είσπραξη του Φ.Π.Α. στο πρώτο κιόλας τετράμηνο του 2008, όταν είχατε υπολογίσει αύξηση των εσόδων από την είσπραξη του Φ.Π.Α. 12% και η είσπραξη έπεσε στο 6%;\nΓια ποιες αντοχές του Προϋπολογισμού, λοιπόν, μιλάμε; Τις αντοχές και τις επιλογές εσείς τις κάνατε. Μη μας ρωτάτε, λοιπόν, τι προτείνουμε εμείς σε ένα πλαίσιο, που εσείς έχετε διαμορφώσει, με τη δική σας πολιτική.\nΚι εγώ ειλικρινά σας ερωτώ: εάν σήμερα δεν υπάρχουν περιθώρια να πάρουν πραγματικές αυξήσεις, όπως λέτε, οι εργαζόμενοι, όταν ταυτόχρονα ισχυρίζεστε ότι έχουμε διπλάσιους ρυθμούς ανάπτυξης από τον μέσο ευρωπαϊκό όρο, τότε πότε επιτέλους οι εργαζόμενοι θα πάρουν πραγματικές αυξήσεις; Όταν δεν τις παίρνουν τώρα που έχουμε διπλάσιους ρυθμούς, θα τις πάρουν όταν μπούμε στην περίοδο της οικονομικής ύφεσης; Γιατί μιλήσατε για την κρίση στην παγκόσμια οικονομία και τη διαφαινόμενη ύφεση.\nΤο ερώτημα είναι: τι έκανε η Κυβέρνησή σας σε σχέση με τη διαφαινόμενη οικονομική ύφεση, προκειμένου να θωρακίσει την ελληνική οικονομία και να διατηρήσει τους υψηλούς ρυθμούς ανάπτυξης, τους οποίους παραλάβατε; Ξέρετε ποια ήταν τα αποτελέσματα; Η Ελλάδα από την πρώτη θέση που κατείχε στην ευρωζώνη ως προς το ρυθμό ανάπτυξης, βρίσκεται σήμερα τέταρτη. Με πρώτο το Λουξεμβούργο, την Ιρλανδία, την Φινλανδία, είμαστε τέταρτη χώρα.\nΔεύτερον, με τις πολιτικές σας μειώσατε την ανταγωνιστικότητα της οικονομίας και το έλλειμμα του ισοζυγίου τρεχουσών συναλλαγών υπερδιπλασιάστηκε. Το 2007 είναι το υψηλότερο στην ευρωζώνη. Είναι και αυτός ένας από τους μεγάλους «άθλους» του κ. Αλογοσκούφη!\nΤο δημόσιο χρέος της χώρας αυξάνεται (μέσος όρος κατ’ έτος) κατά 13 δισεκατομμύρια ευρώ το χρόνο. Στο διάστημα 2003-2007 αυξήθηκε κατά 68 δισεκατομμύρια ευρώ. Ως προς τον πληθωρισμό τα είπαμε: είμαστε πρωταθλητές σε επίπεδο ευρωζώνης!\nΑλλά εγώ αυτό που θέλω να ρωτήσω είναι ποια ήταν, αλήθεια, η εισοδηματική πολιτική που κάνατε, όταν δεν διαφαινόταν η οικονομική κρίση που είπατε, δηλαδή τις χρονιές 2005 και 2006; Εδωσε πραγματικές αυξήσεις η εισοδηματική σας πολιτική εκείνη τη συγκεκριμένη περίοδο;\nΚαι τέλος, για να μη δημιουργούνται εντυπώσεις: εμένα δεν μου αρέσει να κάνω συμψηφισμούς, αλλά επειδή αναφερθήκατε σε ορισμένα νούμερα που αφορούν στο παρελθόν, φαίνεται ότι επιλέξατε τις χρονιές στις οποίες θέλατε να αναφερθείτε. Γιατί αφήσατε έξω το 1997, όταν ο πληθωρισμός έτρεχε με 5,5% και οι αυξήσεις που δόθηκαν ήταν 8,5% και το 2004, όταν με πληθωρισμό 3,4% οι αυξήσεις ήταν 6,4%. Αυτά για να συμπληρώνεται το πάζλ -και είναι επίσημα στοιχεία, δεν είναι δικά μου.\nΚαι κλείνοντας, θέλω να πω το εξής: εμείς δεν είμαστε ευχαριστημένοι, σε κάθε περίπτωση και με αυτά που είπα δεν θέλω να στηρίξω την εισοδηματική πολιτική που κάναμε.\nΕμείς, όμως, κύριε Υπουργέ, κυρίες και κύριοι συνάδελφοι, όπου κάναμε θυσίες, τις κάναμε, έχοντας και στόχο και θετικό αποτέλεσμα για την κοινωνία. Ασκήσαμε -και είναι γεγονός αυτό- μια περιοριστική πολιτική, προκειμένου να μπει η χώρα μας στην Οικονομική και Νομισματική Ένωση. Εάν η Ελλάδα αυτήν τη στιγμή δεν είχε μπει στην ΟΝΕ, τότε θα είχαμε υποτίμηση της τάξης του 40% τουλάχιστον!\nΕσείς επιβάλατε θυσίες και χθες και σήμερα, χωρίς στόχο και αποτέλεσμα. Οι μόνοι ευνοημένοι είναι οι οικονομικά ισχυροί και οι μόνοι ριγμένοι είναι οι οικονομικά ασθενέστεροι.\nΑυτά πιστεύω ότι τα βλέπει και τα καταλαβαίνει σήμερα ο κάθε Έλληνας πολίτης. Μόνο όσοι έχουν πολιτική αχρωματοψία δεν καταλαβαίνουν αυτές τις επιλογές και αυτά τα αποτελέσματα.\nΜε όλα αυτά, κύριε πρόεδρε, είναι φανερό ότι ως ΠΑ.ΣΟ.Κ. καταψηφίζουμε επί της αρχής αυτό το νομοσχέδιο.\nΕίναι ένα νομοσχέδιο ταξικό, μια πολιτική που δεν έχει σχέση με τη δική μας φιλοσοφία που, όπως είπε ο εισηγητής μας, είναι μια φιλοσοφία δίκαιης αναδιανομής του παραγόμενου πλούτου στην Ελλάδα, μια φιλοσοφία η οποία εγγυάται όχι μόνο την απόδοση του πληθωρισμού, αλλά και ενός μεγάλου μέρους από την αύξηση της παραγωγικότητας στους ίδιους τους εργαζόμενους.\nΘα μιλήσω πολύ σύντομα, κύριε Πρόεδρε. Δεν θα ζητούσα το λόγο αν ο Υπουργός, κατά τη μικρή τοποθέτηση που έκανε, δεν είχε προβεί σε ένα ατόπημα, που πιστεύω ότι θα πρέπει να το ανακαλέσει. Δεν πρέπει καν να μείνει στα Πρακτικά. Είπε ότι η Αξιωματική Αντιπολίτευση δεν έχει το δικαίωμα να μιλάει, γιατί δεν ψήφισε, λέει, κάποιο επίδομα.\nΚύριε Υπουργέ, γνωρίζετε πολύ καλά ότι το ποιος έχει το δικαίωμα να μιλάει σε αυτήν την Αίθουσα και το ποιος δεν το έχει, δεν το κανονίζει κανένας Υπουργός! Το κανονίζουν οι Έλληνες πολίτες που μας έστειλαν εδώ. Από εκεί και πέρα οι συνάδελφοι οι οποίοι έθεσαν το ζήτημα για τα επιδόματα του Υπουργείου Υγείας και την περικοπή του επιδόματος των υπαλλήλων των ΔΥΠΕ, το έθεσαν γιατί οι ίδιοι οι εργαζόμενοι προσέφυγαν σε αυτούς και τους ζήτησαν να υποστηρίξουν το δίκαιο αίτημά τους. Και είναι δίκαιο το αίτημά τους, γιατί ποτέ μέχρι σήμερα δεν έχει συμβεί, όπως γνωρίζετε πάρα πολύ καλά –δεν υπάρχει προηγούμενο- να δίνεται με νόμο του κράτους παροχή σε εργαζόμενους και να ζητείται αναδρομική επιστροφή αυτού του επιδόματος.\nΔεν είναι προσωπικό σας ζήτημα, ούτε μπορούμε να παίζουμε με τέτοιου είδους θέματα. Οφείλετε να ξεκαθαρίσετε εδώ και τώρα αυτό το θέμα. Δεν ξέρω για ποιο λόγο, αλλά μπορεί να κάνατε το οποιοδήποτε λάθος. Καλό είναι αυτό το λάθος να διορθωθεί σήμερα και όχι αύριο.\nΑπό εκεί και πέρα σε ό,τι αφορά πολλά ζητήματα, τα οποία ελέχθησαν σχετικά με την κριτική που έκανε ή δεν έκανε η Κυβέρνηση της Νέας Δημοκρατίας, θέλω απλά να σας διαβάσω μια μικρή περικοπή. «Είναι προσβολή στην αξιοπρέπεια του πολίτη να ακολουθείται μία τακτική ή μια πρακτική η οποία μας πηγαίνει πολλά χρόνια πίσω, πολλές δεκαετίες πίσω. Πιστεύετε ότι θα λύσει κανένα πρόβλημα για το συνταξιούχο του ΟΓΑ το 1 ευρώ την ημέρα ή για τους αποδέκτες του ΕΚΑΣ τα 0,80 ευρώ την ημέρα;». Κώστας Καραμανλής, 14-9-2003. Αυτά έλεγε ο τότε επικεφαλής της Αξιωματικής Αντιπολίτευσης και σήμερα Πρωθυπουργός.\nΕγώ θα ήθελα να σας ρωτήσω ευθέως, κύριε Υπουργέ: Το μισό ευρώ αύξηση την ημέρα που δίνετε σήμερα στους συνταξιούχους είναι ή δεν είναι προσβολή σύμφωνα με αυτά που έλεγε τότε ο Πρωθυπουργός σας;\nΚαι κλείνοντας να πω τα εξής. Άκουσα και εσάς και τον εισηγητή της Νέας Δημοκρατίας να λέτε ότι δεν σας δίνουμε αυξήσεις ούτε λίγο ούτε πολύ, γιατί αν δοθούν παραπάνω αυξήσεις, οι αυξήσεις αυτές είναι πληθωριστικές και θα δημιουργήσουν πληθωριστικές πιέσεις κ.λπ.\nΠέρα από το ότι αυτός ο ισχυρισμός δεν στέκει και θα πρέπει να το γνωρίζετε πάρα πολύ καλά, μία αύξηση μπορεί να δημιουργήσει πληθωριστικές πιέσεις, όταν είναι πάνω από τον πληθωρισμό και πάνω από το άθροισμα του πληθωρισμού και της αύξησης της παραγωγικότητας, πράγμα το οποίο εδώ δεν συμβαίνει και αυτόν τον ισχυρισμό δεν τον αποδέχεται ούτε η Ευρωπαϊκή Ένωση, η οποία έχει ξεκάθαρα τοποθετηθεί -και μάλιστα η Ευρωπαϊκή Κεντρική Τράπεζα- ότι ο πληθωρισμός της χώρας μας είναι πληθωρισμός κερδών και όχι πληθωρισμός μισθών.\nΕγώ, όμως, πέρα από αυτά, θέλω να σας ρωτήσω ευθέως: Όταν λέμε: «Δεν σας δίνουμε αυξήσεις, γιατί είναι πληθωριστικές» και στέλνουμε τους πολίτες μαζικά στην τράπεζα, γιατί έμμεσα πλην σαφώς αυτό γίνεται, να δανειστούν τα δανεικά που παίρνουν από τις τράπεζες και υπερχρεώνονται και ξέρετε ποια είναι η κατάσταση η οποία υπάρχει στα ελληνικά νοικοκυριά, αυτά δεν είναι πληθωριστικά; Δεν έχουμε έτσι έμμεση -πλην σαφώς- πάρα πολύ μεγάλη κυκλοφορία του χρήματος;\nΔεν είναι πληθωριστικό αυτό το χρήμα; Οι αυξήσεις από την εισοδηματική πολιτική είναι; Είναι δυνατόν, λοιπόν, να εκτίθενται στο Εθνικό μας Κοινοβούλιο τέτοιοι ισχυρισμοί, προκειμένου να δικαιολογήσουν τα αδικαιολόγητα;


Στάθης Παναγιωτόπουλος: Η πρώτη αντίδραση της πρώην συντρόφου του μετά την απόφαση να αφεθεί ελεύθερος - Latest News GR\nΑρχική ΕΛΛΑΔΑ Στάθης Παναγιωτόπουλος: Η πρώτη αντίδραση της πρώην συντρόφου του μετά την απόφαση...\nΣτάθης Παναγιωτόπουλος: Η πρώτη αντίδραση της πρώην συντρόφου του μετά την απόφαση να αφεθεί ελεύθερος\nΟ Στάθης Παναγιωτόπουλος επέστρεψε χθες στο σπίτι του μετά και τη δεύτερη απόφαση να αφεθεί ελεύθερος υπό όρους. Είχε προηγηθεί η νέα απολογία του πρώην συμπαρουσιαστή των Ράδιο Αρβύλα και για τη δεύτερη υπόθεση ανάρτησης βίντεο ερωτικού περιεχομένου με πρώην σύντροφο του στο διαδίκτυο.\nΗ 30χρονη πρώην σύντροφός του, η οποία κατήγγειλε τον Στάθη Παναγιωτόπουλο, έκανε την πρώτη της δήλωση στην εκπομπή «Αλήθειες με τη Ζήνα» στο Star μετά την απόφαση να αφεθεί ελεύθερος υπό όρους.\nΣτη δήλωσή της αυτή, η 30χρονη αναφέρει: «Παρακολουθώ και αναμένω τη δικαίωση. Μου κάνει εντύπωση το γεγονός ότι δεν με έχουν καλέσει για κάποια συμπληρωματική κατάθεση. Έχω πάρα πολλά στοιχεία και μπορώ να βοηθήσω τις αρχές. Πραγματικά δεν ξέρω γιατί δεν με καλούν να τους τα πω. Με στενοχωρεί ότι η δικιά μου περίπτωση έχει χαρακτηριστεί απλό πλημμέλημα καθώς εγώ έχω πληγεί περισσότερα όλα αυτά τα χρόνια.\nΤο δικό μου υλικό που έχει αναρτηθεί στο διαδίκτυο είναι πολύ μεγάλο, δηλαδή 4 βίντεο και 300 φωτογραφίες αναρτημένες σε δύο διαφορετικές πλατφόρμες. Επίσης, έχοντας επικοινωνία μαζί του μετά τη μήνυση, γνωρίζω επακριβώς πώς έπραξε και τη στάση που είχε από εκεί και έπειτα.\nΤο προφίλ που έχει κυκλοφορήσει τώρα στα σάιτ το άνοιξε μετά το 2019 όταν αναγκάστηκε να κλείσει τα άλλα προφίλ και σε αυτό ανέβαζε μέχρι Μάιο του 2021 και φαίνεται ότι επισκέφτηκε τον συγκεκριμένο ιστότοπο στις 2/11 δηλαδή την επομένη του γάμου του! Τα χρήματα που όρισαν να πληρώσει για να βγει με εγγύηση (30.000 ευρώ) θεωρώ ότι είναι πολλά, ειδικά για τις εποχές που ζούμε. Δεν ξέρω τα οικονομικά του αλλά με βάση όσα μου ισχυριζόταν ο ίδιος, ζοριζόταν και ζητούσε δανεικά από τη μητέρα του.\n«Τώρα ξαφνικά πού τα βρήκε τόσα χρήματα;»\nΤώρα ξαφνικά πού τα βρήκε τόσα χρήματα; Από την πρώτη στιγμή στις μηνύσεις που έκανα με τη δικηγόρο μου κάναμε λόγο για οικονομικό όφελος και είμαι σίγουρη ότι τελικά θα αποδειχθεί.\nΗ δήλωσή του ότι ξέχασε να κατεβάσει το βίντεο ακούγεται παράλογη καθώς ακόμα και εγώ ήξερα ακριβώς τι είχε ανεβάσει και σε ποιους ιστότοπους με μια απλή αναζήτηση στο διαδίκτυο με βάση το username του. Επιπλέον, την περίοδο που είχαμε επικοινωνία, στην ουσία εγώ τον παρακαλούσα να σβήσει υλικό δικό μου, καθώς είχε μείνει και δεν μπορούσα να το σβήσω μόνη μου, αλλά και των άλλων γυναικών και στην πραγματικότητα έσβησε φωτογραφίες από το ξένο blog πριν από έναν χρόνο δηλαδή τον Δεκέμβριο του 2020 με Ιανουάριο του 2021.\nΓια το ελληνικό σάιτ που βγήκε στη δημοσιότητα εδώ και δύο μέρες εγώ δεν είχαν γνώση και δεν το είχα εντοπίσει γιατί είχε διαφορετικό username. Προφανώς άνοιξε άλλο λογαριασμό για να συνεχίσει τη δράση του γιατί ήξερε ότι γνώριζα για όλα τα άλλα.\nΠραγματικά μου κάνει εντύπωση ότι δεν φοβήθηκε και δεν μπήκε καν στη διαδικασία να σβήσει τα πάντα και να απέχει από τέτοιες δραστηριότητες μέχρι τουλάχιστον να εκδικαζόταν η υπόθεση. Πιστεύω ότι ήταν σίγουρος ότι θα με επηρεάσει για να αποσύρω τη μήνυση ή να έχω μια επιεική στάση στο δικαστήριο, καθώς ήξερε ότι μπορούσε να με χειριστεί πλήρως λόγω των συναισθημάτων που είχα γι’ αυτόν».\nΕπόμενο άρθροΔείτε live τις ανακοινώσεις Πλεύρη για τα νέα μέτρα που θα ισχύσουν από αύριο


😎 Φθηνες Διακοπες 50% έκπτωση, deals\nTag: 50% έκπτωση\nΑμύνταιο, Φλώρινα μόνο 110,00€, Έκπτωση: 50%\nΑρχοντικό Bella Toumpa – Άγιος Παντελεήμονας Αμυνταίου Φλώρινας ✦ -50% ✦ 3 Ημέρες (2 Διανυκτερεύσεις) ✦ 2 Άτομα KAI ένα Παιδί έως 7 ετών ✦ Πρωινό ✦ Φώτα (05/01/2018 έως 07/01/2018) ✦ Free WiFi\n50% έκπτωση, Αμύνταιο, Φλώρινα\n5o χλμ. Σερρών Θεσσαλονίκης, Σέρρες μόνο 99,00€, Έκπτωση: 50%\n4* Acropol Hotel – Σέρρες ✦ -50% ✦ 3 Ημέρες (2 Διανυκτερεύσεις) ✦ 2 Άτομα ΚΑΙ ένα Παιδί έως 12 ετών ✦ Πρωινό ✦ Έως 27/04/2018 ✦ Free WiFi!\n50% έκπτωση, 5o χλμ. Σερρών Θεσσαλονίκης, Σέρρες\nΑσπροπόταμος Τρικάλων μόνο 159,00€, Έκπτωση: 50%\n4* ΑΧΕΛΩΙΔΕΣ Hotel – Ασπροπόταμος Τρικάλων ✦ -50% ✦ 3 Ημέρες (2 Διανυκτερεύσεις) ✦ 2 Άτομα ΚΑΙ ένα Παιδί έως 12 ετών ✦ Ημιδιατροφή ✦ Έως 30/09/2018 ✦ Early check in και Late check out κατόπιν διαθεσιμότητας!\n50% έκπτωση, Ασπροπόταμος Τρικάλων\nOnar Mani Suites – Οίτυλο Μάνης ✦ -50% ✦ 3 Ημέρες (2 Διανυκτερεύσεις) ✦ 4 Άτομα ✦ Πρωινό ✦ Εορτές (27/12/2017 έως 07/01/2018) ✦ Early check in & late check out κατόπιν διαθεσιμότητας!\n50% έκπτωση, Μάνης, Νέο Οίτυλο\nΚαϊμακτσαλάν μόνο 65,00€, Έκπτωση: 50%\nΤο Σπιτικό – Καϊμακτσαλάν ✦ -50% ✦ 2 Ημέρες (1 Διανυκτέρευση) ✦ 2 Άτομα ΚΑΙ 2 Παιδιά έως 10 ετών ✦ Πρωινό ✦ 14/01/2018 έως 31/01/2018 ✦ Early check in και Late check out!\n50% έκπτωση, Καϊμακτσαλάν


Βιώματα πάνω στο μονοπάτι του Αϊκίντο - ΠΟΛΕΜΙΚΕΣ ΤΕΧΝΕΣ - Πανελλήνιος Οδηγός Πολεμικών Τεχνών\nΑν και είμαι άνθρωπος βερμπαλιστής—έως και φλύαρος—δεν έχω σε ιδιαίτερη εκτίμηση τον συμβολικό λόγο και την αναλυτική σκέψη. Αυτό που πραγματικά αναζητώ στην ζωή μου είναι η άμεση, τελεσίδικη, και αμετάκλητη—αν και συνήθως πρόσκαιρη και φευγαλέα—αλήθεια των βιωμάτων. Ο βαθύτερος λόγος που συνεχίζω να περπατώ την ατραπό του άικι έχει, νομίζω, να κάνει με αυτή την εσωτερική μου ανάγκη να υπερβώ, ή και να μετουσιώσω, σκέψεις, λέξεις, σύμβολα, δομημένο επιστημονικό, ποιητικό, και φιλοσοφικό λόγο σε γυμνά, ωμά, λυσιτελή βιώματα—σε αφή, γεύση, οσμή, κίνηση, και σωματικό παλμό. Στην περίπτωσή μου, αυτός δείχνει να είναι ο μόνος τρόπος να δουλέψω τις βαθύτερες υπαρξιακές μου ανησυχίες, και να συμφιλιωθώ κάπως με την άναρχη εκείνη σύγχυση που κατοικεί τόσο εντός μου όσο και εκτός μου. «Εντός μου και εκτός μου»—στην πραγματικότητα, δεν υπάρχει «εντός και εκτός». Τέτοιου είδους Αριστοτέλειοι δυϊσμοί είναι βαθιά προβληματικοί και θεμελιώνουν μια συνθήκη ύπαρξης σε όρους αέναης αντιπαράθεσης. Εγώ πρεσβεύω κάτι πολύ διαφορετικό· μια συνθήκη ύπαρξης μετά-διαλεκτική και μετά-φαινομενολογική, όπου το περιβάλλον είναι στοιχείο του εαυτού μου, όπου δεν υπάρχει αιτιότητα—παρά μόνο συνέργεια—και όπου ο νους δεν είναι παρά μια αναφαινώμενη ψευδαίσθηση. Πιστεύω, παραφράζοντας ένα τσιτάτο από μια αγαπημένη ταινία, ότι «το μάτι του κόσμου που με κοιτάζει, είναι το ίδιο μάτι μέσα από οποίο εγώ κοιτάζω τον κόσμο».\nΗ ατραπός του άικι δεν διδάσκει δυϊσμούς· δεν διδάσκει αντιπαράθεση. Στο ντότζο δεν υπάρχει «εγώ» και «εσύ», ούτε «εντός» και «εκτός»· ή μάλλον, αυτή την ενοποίηση προσπαθούμε να ανακαλύψουμε—τουλάχιστον αυτό κάνω εγώ. Τέσσερις φορές εγώ και τέσσερις φορές ο συνασκούμενός μου. Ξανά, και ξανά, και ξανά... Χωρίς σκέψη, χωρίς αιτία, χωρίς σκοπό. Έως ότου γίνουμε ένα· έως ότου αφανιστούμε ο ένας μέσα στον άλλο· έως ότου πάψει να έχει νόημα το εγώ-και-εκείνος και το εντός-και-εκτός. Αν γίνει σωστά, γινόμαστε ένα και κινούμαστε μαζί, αρμονικά συνδεδεμένοι—αμοιβαία ευάλωτοι, αλλά και αμοιβαία πιο δυνατοί από ποτέ. Ενίοτε, ακόμα και αυτή σύνδεσή αφανίζεται μέσα στο περιβάλλον ντότζο, και όλοι ρέουμαι αβίαστα ο ένας μέσα στον άλλο· και έξω από τον άλλο· και ξανά μέσα στον άλλο... Δεν συμβαίνει συχνά κάτι τέτοιο βέβαια—συμβαίνει όμως. Και νοιώθω τιμή, δόξα, και ταπεινότητα που έχω υπάρξει μάρτυρας τέτοιων στιγμών. Και τότε, βλέπει κανείς την ψευδαίσθηση της διυποκειμενικότητας να καταρρέει μπροστά στα μάτια του, και το θαυμαστό της ύπαρξης να γίνεται άγγιγμα, παλμός, κίνηση και ήχος.\nΟ Ιδρυτής έλεγε ότι το αϊκίντο είναι μία ατραπός που προάγει την αγάπη και την καλοσύνη ανάμεσα στους ανθρώπους. Μα τί είναι εν τέλη η αγάπη; Δεν πρόκειται να μιλήσω για αυτό εδώ, βέβαια. Θέλω όμως να γράψω, ότι αν και στη ζωή μου είχα την τεράστια ευτυχία να αγαπήσω και να αγαπηθώ πολύ—και με πολλούς διαφορετικούς τρόπους—στο ντότζο μου έχει δοθεί η δυνατότητα, ή μάλλον, το προνόμιο, να αισθανθώ την ύπαρξη μιας ευρύτερης, και πολύ διαφορετικού είδους, αγάπης. Σε σχέση με αυτή την αγάπη αντιλαμβάνομαι αυτό που κατά καιρούς οι δάσκαλοί μου αναφέρονται ως ευθύνη. Ευθύνη να πραγματώσω, και να ομολογήσω, αγάπη. Τόσο εντός της ατραπού, όσο και εκτός της—αν και στην ουσία δεν υπάρχει «εντός και εκτός» ούτε κι εδώ. ΄Έτσι αντιλαμβάνομαι εγώ την ευθύνη μου ως ασκούμενος, ως μια ομολογία αγάπης απέναντι στους συνασκούμενους μου, στους δασκάλους μου, στο ντότζο, στον Ιδρυτή, στον κόσμο όλο—μα πρωτίστως, απέναντι στον εαυτό μου.\nΚαι, όπως έλεγε ένας μουσουλμάνος μύστης: «εγώ όποιον αγαπώ τον σκοτώνω!» ΄Ετσι νομίζω είναι, ναι! Το ντότζο είναι τόπος θανάτου. Εκεί μου δίδεται η δυνατότητα πρώτα να αναγνωρίσω, και στην συνέχεια να σκοτώσω, κάθε τι μέσα μου που εμποδίζει την πραγμάτωση μιας άνευ όρων καθολικής αγάπης. Δεν υπάρχει καμία μεταφορά σε αυτή την δήλωση. Πρόκειται για θάνατο υπαρκτών μου εαυτών—θάνατο κατά κανόνα αργό και επώδυνο, αν όχι μαρτυρικό· συνάμα όμως ιερό και μυστηριώδη. Διότι μου είναι απάνθρωπα δύσκολο να ξεφορτωθώ όλα αυτά τα άθλια μικροπρεπή εγώ που κατοικούν εντός μου. Και διότι φοβάμαι ότι δεν θα βρεθεί κάτι άλλο στην θέση τους, αλλά θα μείνω άδειος για πάντα. Αυτή η κενότητα, όμως, δείχνει να είναι απαραίτητη προϋπόθεση ώστε να μπορέσει κάτι άλλο, κάτι πιο ουσιαστικό, να κυλήσει μέσα μου.\nΔεν νομίζω ότι έχει υπάρξει έστω και μία φορά στο ντότζο που να μην βρέθηκα αντιμέτωπος με τις προσωπικές μου σκιές. Διεκδικούν κάθε κενό χώρο μέσα μου για λογαριασμό τους, μην αφήνοντας πολλά περιθώρια να εισακουστεί, πόσο μάλλον να βιωθεί, η διδασκαλία της ατραπού. Κατά κανόνα αυτή χάνεται μέσα σε μικροπρέπειες, εγωισμούς, κωλύματα, και συμπλέγματα. Είναι, όμως, μόνο μέσα στον θάνατο κάποιου τέτοιου μίζερο μικρό-εγώ, και στο σύντομο διάστημα που μεσολαβεί προτού προλάβει να πάρει τα ηνία κάποιο άλλο, που αντιλαμβάνομαι τον ανεπαίσθητο αυτό κραδασμό μιας πιο ουσιαστικής αγάπης. Και η αίσθηση αυτή είναι που με κρατάει στο ντότζο. Σε κάθε άσκηση καλούμαι να συνεργαστώ, να βοηθήσω και να βοηθηθώ, να εμπιστευτώ και να αφεθώ—με μία λέξη, να συνδεθώ—με ανθρώπους που ενίοτε μου είναι «αντιπαθείς» ή «ακατάληπτοι», που μυρίζουν άσχημα, ή που εν πάση περιπτώσει δεν αρέσκομαι να συναναστρέφομαι μαζί τους, πόσο μάλλον να τους εμπιστεύομαι το σώμα μου, και να τους αφιερώνω τον λιγοστό μου ελεύθερο χρόνο. ΄Αλλοτε πάλι καλούμε να συνδεθώ με ανθρώπους σίγουρα συμπαθείς, «οικείους», φίλους· ανθρώπους που το σώμα και η ενέργειά τους συντονίζεται εύκολα με την δική μου. Να οι αντιπαραθέσεις! Δεν μπορεί όμως να υπάρξει αληθινή αγάπη στη σκιά μικροπρεπών εγώ που a priori συμπαθούν, αντιπαθούν ή τελούν σε ακαταληψία.\nΧρόνια τώρα, η ατραπός με διδάσκει διαρκώς τρόπους να σκοτώσω κάθε τι μέσα μου που εμποδίζει την πιο ουσιαστική σύνδεση με τους συνασκούμενούς μου, βοηθώντας με, εν τέλη, να έρθω πιο κοντά στον ίδιο μου τον εαυτό, και να ανακαλύψω μια νέα συνθήκη ύπαρξης που θα δεν θα τη διέπει η μικροπρέπεια, η αλαζονεία, και ο εγωισμός. Προς το παρόν, φυσικά, μία τέτοια συνθήκη δεν είναι παρά μακρινή φαντασία. Είναι περισσότερο μια υπόσχεση για κάτι που μπορεί να έρθει, ή και να μην έρθει, όσο συνεχίζω να ασκούμαι.\nΟι κραδασμοί αγάπης, όμως, που έχω νοιώσει κατά καιρούς στο ντότζο δεν είναι κάτι το φαντασιακό. Αν και αμυδροί, είναι τελεσίδικοι, και διδάσκουν μια συνθήκη ύπαρξης—μια στάση—έξω από αντιπαραθέσεις, έξω από εγώ-και-εσύ. Μια στάση, πέρα από επιβολή ή επιβράβευση· πέρα από φτηνή και επιφανειακή αυταρέσκεια· πέρα από ματαιοδοξίες. Αν και μου είναι αδιανόητα δύσκολο, είχε συμβεί κατά την άσκηση να χαλαρώνω και να ανοίγω τόσο, ώστε ο άλλος να μπορεί να χαθεί μέσα μου, και εγώ μέσα του, και οι δυό μαζί έπειτα να χανόμαστε μέσα στο ντότζο. ΄Εχω απορροφήσει τον εαυτό μου και έχω έρθει κοντά του για λίγες μοναδικές στιγμές. Η «ειρηνική συνύπαρξη» που οραματίστηκε—η, μάλλον, που βίωσε—ο ιδρυτής, έχει υπάρξει κατά καιρούς κάτι λιγότερο μακρινό για μένα· και η διδαχή μιας άνευ όρων αγάπης, κάτι λιγότερο αφηρημένο.\nΕν ολίγοις, η ατραπός του άικι ήταν εξ΄ αρχής για μένα, και ακόμα παραμένει, ένα πεδίο μελέτης και αλλαγής του εαυτού. Ενός εαυτού που, στην περίπτωσή μου τουλάχιστον, αναζητά μια πιο ουσιαστική σύνδεση τόσο με τον κόσμο γύρω του, όσο και με την φύση της ίδιας του της υπόστασης. Ενός εαυτού που επιδιώκει τον ίδιο του τον αφανισμό, και την εξερεύνηση όλων όσων βρίσκονται πέρα από αυτή του την «εαυτοσύνη»—παρεμπιπτόντως, το γεγονός ότι δεν υπάρχει η κατάλληλη λέξη στην ελληνική νομίζω δείχνει το πόσο δεδομένη είναι για την κουλτούρα μας η ανάγκη για αυστηρά οριοθετημένα και αδιαμφισβήτητα πλαίσια ατομιστικής ύπαρξης. Αυτό που εγώ αναζητώ μέσα στο ντότζο, όμως, είναι, αν όχι η πλήρης κατάλυση τέτοιων ορίων, τουλάχιστον τον επαναπροσδιορισμό τους με όρους που θα μου επιτρέψουν μια πιο ουσιαστική συνύπαρξη με τους ανθρώπους γύρω μου, και γιατί όχι, την πραγμάτωση εκείνης της πιο ουσιαστικής αγάπης για την οποία μιλάει ο Ιδρυτής—τόσο εντός, όσο και, εκτός του ντότζο. ΄Άλλωστε, όταν μιλάμε για αγάπη δεν μπορεί να υπάρχει εντός και εκτός, η ατραπός πραγματώνεται εν παντί τόπω εις πάσαν στιγμήν εις κάθε ένθερμον αναμόχλευσιν των υπαρχόντων για να χρησιμοποιήσω αγαπημένους στίχους του Εμπειρίκου.\nΕτσι το αντιλαμβάνομαι—ή μάλλον, έτσι θεωρώ ότι το διδάχτηκα. Μελετώ, λοιπόν, την ατραπό σε ένα ασφαλές και αυστηρά οριοθετημένο πλαίσιο, περιβαλλόμενος από ανθρώπους που ο καθένας με τον τρόπο του δουλεύει τον δικό του εαυτό, και όλοι μαζί προσπαθούμε να πραγματώσου- με κάποιου είδους αγάπη που μας υπερβαίνει όλους. Στο ντότζο, ο εκάστοτε έτερος γίνεται καθρέφτης του εαυτού μας και μας επιτρέπει να δούμε την σωματική, κινησιολογική και συμπεριφορική έκφανση όλων μας των εμπλοκών με τον πιο ξεκάθαρο τρόπο. ΄Ολα εκείνα μέσα μου που απεχθάνομαι, αλλά και όλα εκείνα μέσα μου που τα απεχθάνονται αυτοί με τους οποίους μοιράζομαι την ζωή μου, νομίζω γίνονται πιο σαφή και πιο ανάγλυφα μέσα στο ντότζο. Έχω βρεθεί ουκ ολίγες φορές αντιμέτωπος με διάφορους ανεπιθύμητους εαυτούς μου στα πρόσωπα των συνασκούμενών μου, και τους είμαι ειλικρινά ευγνώμων για αυτό. Διότι φεύγοντας από το ντότζο και γυρνώντας στην καριέρα μου, στην οικογένεια μου, και στους φίλους μου, μου είναι πιο εύκολο να εντοπίσω τους ανεπιθύμητους αυτούς ευατούς εν τη γενέσει, και να τους σκοτώσω όσο είναι ακόμα σπέρματα.\nΣτο ντότζο, λοιπόν, μαθαίνω να χειρίζομαι καλύτερα τα διάφορα μικρό- προβλήματα της καθημερινότητας, μαθαίνω πως να συνδέομαι με πιο ουσιαστικούς τρόπους με τον εαυτό μου και τους ανθρώπους γύρω μου, και, εν τέλη, ευαγγελίζομαι μια άνευ ορίων αγάπη, και μια άνευ «εαυτοσύνης» ύπαρξη. Η ατραπός μου έχει ήδη δείξει ότι είναι εφικτό να υπάρχω έξω από αντιπαραθέσεις· ότι είναι εφικτό να προλαμβάνω και να αποτρέπω την εκδήλωση όποιας «εχθρικής» συνθήκης εν τη γενέσει. Μου έχει ήδη δείξει, επίσης, ότι κάθε τι έξω από μια τέτοια ισορροπία δεν αντέχει—αναιρείται εν τη γενέσει. Διότι δεν μπορεί κανείς να κινηθεί κόντρα στο κύμα—κόντρα στην ζωή. ΄Όσο τρομακτική και να είναι—και είναι(!) όσο και να κοιτάω στο βάθος δεν βλέπω παρά κρύο, μοναξιά, σήψη και ζόφο—νοιώθω ότι στο ντότζο μπορώ να μάθω να αφήνομαι στην ορμή της και να κινηθούμε μαζί κάπου με ασφάλεια. Αυτό μου δίνει κουράγιο· διότι αν, και όποτε, καταφέρω να αποδεχτώ το τρομακτικό αυτό βάρος της ύπαρξης, μόνο αγάπη μπορεί να υπάρξει έπειτα.


«Χρυσάφι» από Άρσεναλ για Ολυμπιακό! (photos) - Onsports.gr\nOnsports Team\t13 Απριλίου 2012, 07:33\n«Χρυσάφι» από Άρσεναλ για Ολυμπιακό! (photos)\nΟ Ολυμπιακός διατηρεί εξαιρετικές σχέσεις με την Άρσεναλ, με τον τεχνικό των «κανονιέρηδων», Αρσέν Βενγκέρ, να έχει προτείνει παίκτες από την ομάδα U-20 στους πρωταθλητές Ελλάδας!\nΣύμφωνα με την εφημερίδα «Πρωταθλητής», ο Αλσατός τεχνικός αρέσκεται να δουλεύει με νεαρούς ποδοσφαιριστές, βελτιώνοντας τους διαρκώς, με τον Ολυμπιακό να έχει ζητήσει από τον Βενγκέρ την γνώμη του για το ποιοι παίκτες θα μπορούσαν να έρθουν στη χώρα μας/\nΟ Βενγκέρ φέρεται να έχει προτείνει τις περιπτώσεις πέντε παικτών ηλικίας 18-19 ετών, οι οποίοι είναι στη διάθεση του Ολυμπιακού για να τους αποκτήσει για την επόμενη σεζόν ως δανεικούς.\nΣτη λίστα αυτή, είναι ο Ζερνάντ Μεντί, ο οποίος θεωρείται ως ο νέος Γουόλκοτ, καθώς ο 19χρονος άσος αγωνίζεται ως δεξί εξτρέμ ενώ είναι βασικός στην ομάδα νέων.\nΕπίσης στη λίστα είναι και το Αλμπάν Μπινιάκου, ο οποίος είναι ένας πολυσύνθετος μέσος που μπορεί να αγωνιστεί σε πολλές θέσεις στο κέντρο. Αποτελεί ένα από τα… πουλέν του Αρσέν Βενγκέρ.\nΟ Τζέφρι Μονακάα, είναι μια ακόμη περίπτωση που μπορεί να απασχολήσει τον Ολυμπιακό, με τον 18χρονο άσο να αγωνίζεται ως αμυντικός αλλά και αμυντικός μέσος. Παράλληλα, ο Ρας Μέρφι, 21 ετών επιθετικός, είναι μια πολύ ενδιαφέρουσα περίπτωση, καθώς το report που τον συνοδεύει μιλάει για έναν εξαιρετικό επιθετικό, ο οποίος θα κάνει μεγάλη καριέρα.\nΤελευταίο όνομα στη λίστα που έχουν προτείνει οι «κανονιέρηδες», είναι αυτό του Νικόλας Γενάρης, ο οποίος είναι δεξιός μπακ με καταγωγή από την Κύπρο, ενώ έχει και μια συμμετοχή με την αντρική ομάδα της Άρσεναλ την φετινή σεζόν.


Πρώτη καταχώρηση: Πέμπτη, 20 Σεπτεμβρίου 2018, 23:57\nΜε ισοπαλία ξεκίνησε τη φετινή ευρωπαϊκή του περιπέτεια ο Ολυμπιακός, καθώς η ομάδα του Πέδρο Μαρτίνς έμεινε στο 0-0 με την Μπέτις την Πέμπτη στο «Καραϊσκάκη», στο πλαίσιο της πρεμιέρας των ομίλων του Europa League.\nΑυτό το αποτέλεσμα άφησε ανάμικτα συναισθήματα στους «ερυθρόλευκους». Κι αυτό γιατί μπορεί να μην κέρδισαν, αλλά ούτε λύγισαν απέναντι σε μία ομάδα της Πριμέρα Ντιβιζιόν, η οποία μετά την αποβολή του Τσιμίκα στο 73ο λεπτό πίεσε περισσότερο με στόχο να καταφέρει να φύγει με το «διπλό» από το Φάληρο.\nΕπόμενος αντίπαλος των Πειραιωτών στη διοργάνωση είναι η Μίλαν, την οποία θα αντιμετωπίσουν στις 4 Οκτωβρίου στο «Σαν Σίρο».\nΜε τρεις αλλαγές παρέταξε την ομάδα του σε σχέση με τα προηγούμενα παιχνίδια ο Πέδρο Μαρτίνς, ο οποίος προτίμησε τους Μεριά, Φετφατζίδη και Χασάν, αντί των Μιράντα, Χριστοδουλόπουλου και Γκερέρο.\nΟι Ισπανοί μπήκαν πιο δυνατά στο παιχνίδι και είχαν την συντριπτική κατοχή της μπάλας. Είναι χαρακτηριστικό ότι στο ημίχρονο τα ποσοστά ήταν 67-33% για την Μπέτις.\nΟι φιλοξενούμενοι στο 14' δημιούργησαν την καλύτερη ευκαιρία του πρώτου μέρους. Ο Χοακίν έβγαλε τον Μορόν σε πλεονεκτική θέση, αλλά πριν προλάβει να σουτάρει ο Τσιμίκας έδιωξε με προβολή σωτήρια σε κόρνερ.\nΗ πίεση των Ισπανών περνούσε χωρίς μεγάλες φάσεις και τελικά ο Ολυμπιακός ήταν αυτός που άγγιξε το γκολ στο 41'.\nΟ Φορτούνης τροφοδότησε ωραία τον Ποντένσε, αλλά νικήθηκε από τον Ρόμπλες στη συνέχεια της φάσης ο Χασάν με προβολή δεν μπόρεσε να βρει την μπάλα όπως θα ήθελε και να την στείλει στην ανυπεράσπιστη εστία των φιλοξενούμενων.\nΣτο 50' ο Φετφατζίδης βγήκε απέναντι στον Ρόμπλες, αλλά ο τερματοφύλακας των φιλοξενουμένων είχε διαβάσει την φάση και βγήκε έγκαιρα σώζοντας την ομάδα του.\nΣτο 61' ήταν η σειρά της Μπέτις να χάσει μοναδική ευκαιρία. Ο Τέγιο βγήκε σε προφανή θέση για γκολ, μετά το τραγικό λάθος του Βούκοβιτς, αλλά καθυστέρησε υπερβολικά κι έδωσε την ευκαιρία στον Γιαννιώτη να διώξει.\nΣτο 73' κι ενώ ο Ολυμπιακός είχε ανεβάσει την απόδοσή του και κυνηγούσε το γκολ, έμεινε με 10 παίκτες λόγω της δεύτερης κίτρινης κάρτας που αντίκρισε ο Τσιμίκας.\nΣτη συνέχεια δεν άλλαξε κάτι και οι «ερυθρόλευκοι» ξεκίνησαν με ισοπαλία τις υποχρεώσεις τους στους ομίλους του Europa League.\nΚίτρινες: Μπουχαλάκης, Τσιμίκας - Κανάλες, Ινούι\nΚόκκινες: 73' Τσιμίκας\nΟΛΥΜΠΙΑΚΟΣ (Πέδρο Μαρτίνς): Γιαννιώτης, Τσιμίκας, Βούκοβιτς, Μεριά, Ελαμπντελαουί, Μπουχαλάκης (35' Νάτχο), Καμαρά, Φορτούνης, Φετφατζίδης (71' Χριστοδουλόπουλος), Ποντένσε (80' Τοροσίδης), Χασάν.\nΜΠΕΤΙΣ (Κίκε Σετιέν): Ρόμπλες, Χάβι Γκαρσία, Σέρχιο Λεόν (72' Κανάλες), Τέγιο, Σίντνεϊ, Λορέν Μορόν, Χοακίν (80΄ Σανάμπρια), Γκουαρδάδο, Μπαραγκάν, Λο Σέλσο (83' Ινούι), Μαντί.\nΤελευταία ενημέρωση: Παρασκευή, 21 Σεπτεμβρίου 2018, 00:58\nΟλυμπιακός: Ντύνεται στα «ερυθρολευκα» ο Φελίπε Μπρούνο\nΠομπέο: «Ο Τραμπ δεν θέλει πόλεμο με το Ιράν»\nΆγγλοι και Σκωτσέζοι θέλουν τον Ελαμπντελαουί